text:
28.8.2010
 LT
 Europos Sąjungos oficialusis leidinys
 L 227/1
 Pagal tarptautinę viešąją teisę juridinę galią turi tik JT/EEK tekstų originalai Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT/EEK dokumento TRANS/WP.29/343 versiją, kurią galima rasti:
 http://www.unece.org/trans/main/wp29/wp29wgs/wp29gen/wp29fdocstts.html
 Jungtinių Tautų Europos ekonomikos komisijos (JT/EEK) Taisyklė Nr. 55 „Autotraukiniams skirtų mechaninių sukabinimo įtaisų sudedamųjų dalių patvirtinimo suvienodintos nuostatos“
 Įtrauktas visas galiojantis tekstas iki:
 01 serijos pakeitimų 1 papildymas; įsigaliojimo data: 2010 m. kovo 17 d.
 TURINYS
 TAISYKLĖ
 1.
 Taikymo sritis
 2.
 Sąvokų apibrėžtys
 3.
 Mechaninio sukabinimo įtaiso arba sudedamosios dalies patvirtinimo paraiška
 4.
 Bendrieji mechaninių sukabinimo įtaisų arba sudedamųjų dalių reikalavimai
 5.
 Transporto priemonės su pritvirtintu mechaniniu sukabinimo įtaisu arba sudedamosios dalies patvirtinimo paraiška
 6.
 Bendri transporto priemonių, kurioms pritvirtintas mechaninis sukabinimo įtaisas arba sudedamoji dalis, reikalavimai
 7.
 Ženklinimas
 8.
 Patvirtinimas
 9.
 Mechaninio sukabinimo įtaiso arba sudedamosios dalies ar transporto priemonės pakeitimai ir tipo išplėtimo patvirtinimas
 10.
 Gamybos procedūrų atitiktis
 11.
 Baudos už gamybos neatitiktį
 12.
 Visiškai nutraukta gamyba
 13.
 Pereinamojo laikotarpio nuostatos
 14.
 Už patvirtinimo bandymus atsakingų techninių tarnybų ir administravimo padalinių pavadinimai ir adresai
 PRIEDAI
 1 priedas
 Pranešimas dėl mechaninio sukabinimo įtaiso arba sudedamosios dalies tipo patvirtinimo, ar išplėtimo patvirtinimo, ar atsisakymo suteikti patvirtinimą, ar patvirtinimo panaikinimo, ar visiškai nutrauktos gamybos pagal Taisyklę Nr. 55
 2 priedas
 Pranešimas dėl transporto priemonės tipo patvirtinimo, ar išplėtimo patvirtinimo, ar atsisakymo suteikti patvirtinimą, ar patvirtinimo panaikinimo, ar visiškai nutrauktos gamybos, atsižvelgiant į mechaninio sukabinimo įtaiso arba sudedamosios dalies pritvirtinimą pagal Taisyklę Nr. 55
 3 priedas
 Patvirtinimo ženklo išdėstymo pavyzdys
 4 priedas
 Tipiškų verčių ženklinimo išdėstymo pavyzdys
 5 priedas
 Mechaninių sukabinimo įtaisų arba sudedamųjų dalių reikalavimai
 6 priedas
 Mechaninių sukabinimo įtaisų arba sudedamųjų dalių bandymai
 7 priedas
 Pritvirtinimo reikalavimai ir specialūs reikalavimai
 1. TAIKYMO SRITIS
 1.1.
 Ši taisyklė nustato reikalavimus, kuriuos turi atitikti mechaniniai sukabinimo įtaisai ir sudedamosios dalys, kad įtaisus ir tas dalis tarptautiniu mastu būtų galima laikyti abipusiai suderinamais.
 1.2.
 Ši taisyklė taikoma įtaisams ir sudedamosioms dalims, skirtoms:
 1.2.1.
 variklinėms transporto priemonėms ir priekaboms, iš kurių galima suformuoti autotraukinius (1)
 1.2.2.
 variklinėms transporto priemonėms ir priekaboms, iš kurių galima suformuoti sujungtuosius autotraukinius (1), jeigu vertikalioji apkrova, kuria priekaba veikia variklinę transporto priemonę, nėra didesnė nei 200 kN.
 1.3.
 Ši taisyklė taikoma:
 1.3.1.
 2.3 punkte apibrėžtiems standartiniams įtaisams ir sudedamosioms dalims
 1.3.2.
 2.4 punkte apibrėžtiems nestandartiniams įtaisams ir sudedamosioms dalims
 1.3.3.
 2.5 punkte apibrėžtiems nestandartiniams įvairiems įtaisams ir sudedamosioms dalims.
 2. SĄVOKŲ APIBRĖŽTYS
 Šioje taisyklėje:
 2.1.
 mechaniniai sukabinimo įtaisai ir sudedamosios dalys – visos variklinės transporto priemonės ir priekabos rėmo detalės, kėbulo atraminės dalys ir važiuoklė, kuriomis tos priemonės bei priekabos sujungtos sudaro autotraukinius arba sujungtuosius autotraukinius. Šis apibrėžimas taikomas pritvirtintosioms arba keičiamosioms dalims, kuriomis mechaninis sukabinimo įtaisas arba sudedamoji dalis yra pritvirtinama arba valdoma.
 2.2.
 automatinis sukabinimas yra užtikrinamas, jeigu atgalinės vilkiko eigos priekabos atžvilgiu pakanka, kad sukabinimo įtaisas būtų visiškai sujungtas, jis būtų sujungiamas automatiškai ir kad tinkamas fiksavimo įtaisų sukabinimas būtų parodomas be jokio pašalinio poveikio.
 Jei tai kablį turintys sukabinimo įtaisai, automatinis sukabinimas yra užtikrinamas, jeigu sukabinimo įtaiso fiksavimo įtaisas atidaromas ir uždaromas be jokio pašalinio poveikio sukabintuvo ąsą užmovus ant kablio.
 2.3.
 standartiniai mechaniniai sukabinimo įtaisai ir sudedamosios dalys atitinka šioje taisyklėje nustatytus standartinius matmenis ir tipiškas vertes. Tos pačios klasės, tačiau skirtingų gamintojų sukabinimo įtaisus ir sudedamąsias dalis, galima pakeisti vienas kitomis.
 2.4.
 nestandartiniai mechaniniai sukabinimo įtaisai ir sudedamosios dalys šioje taisyklėje nustatytų standartinių matmenų ir tipiškų verčių visais atžvilgiais neatitinka, tačiau tuos įtaisus ir dalis galima sujungti su standartiniais atitinkamos klasės sukabinimo įtaisais ir sudedamosiomis dalimis.
 2.5.
 nestandartiniai įvairūs mechaniniai sukabinimo įtaisai ir sudedamosios dalys neatitinka šioje taisyklėje nustatytų standartinių matmenų ir tipiškų verčių ir tų įtaisų bei dalių negalima sujungti su standartiniais sukabinimo įtaisais ir sudedamosiomis dalimis. Jiems priskirtini, pvz., jokios iš A–L ir T klasių neatitinkantys 2.6 punkte išvardyti įtaisai, skirti specialiajam naudojimui, sunkiajam transportui ir galiojančius nacionalinius standartus atitinkantys įvairūs įtaisai.
 2.6.
 mechaniniai sukabinimo įtaisai ir sudedamosios dalys, atsižvelgiant į tipą, skirstomi taip:
 2.6.1.
 A klasės jungiamieji rutuliai ir vilkties sijos, sudarytos iš 50 mm skersmens rutulio formos įtaiso ir prie vilkiko pritvirtintų sijų, kad jungiamąją movą būtų galima sukabinti su priekaba – žr. 5 priedo 1 punktą.
 2.6.1.1.
 A50-1 – 50-5 klasių 50 mm skersmens standartiniai jungiamieji rutuliai su flanšiniu priveržiamuoju tvirtinimu.
 2.6.1.2.
 A50-X klasės nestandartiniai 50 mm skersmens jungiamieji rutuliai ir sijos.
 2.6.2.
 Prie priekabų prikabintuvo pritvirtintos B klasės jungiamosios movos, kad jas būtų galima sukabinti su vilkiko 50 mm skersmens jungiamuoju rutuliu – žr. 5 priedo 2 punktą.
 2.6.2.1.
 B50-X klasės nestandartinės 50 mm skersmens jungiamosios movos.
 2.6.3.
 C klasės vilkties jungtys, turinčios 50 mm skersmens kaištį ir griebtuvą bei su prie vilkiko pritvirtintu automatiškai užsidarančiu ir užfiksuojamu fiksavimo kaiščiu, kad naudojant ąsą būtų galima prikabinti priekabą – žr. 5 priedą, 3 punktas:
 2.6.3.1.
 C50-1 – 50-7 klasės standartinės vilkties jungtys su 50 mm skersmens kaiščiu.
 2.6.3.2.
 C50-X klasės nestandartinės vilkties jungtys su 50 mm skersmens kaiščiu.
 2.6.4.
 Prie priekabų prikabintuvo pritvirtinamos D klasės sukabintuvo ąsos cilindrine skylė, tinkama 50 mm skersmens kaiščiui, skirtos sujungti su automatine vilkties jungtimi – žr. 5 priedo 4 punktą:
 2.6.4.1.
 D50-A klasės standartinės 50 mm skersmens kaiščiui skirtos privirinamos sukabintuvo ąsos.
 2.6.4.2.
 D50-B klasės standartinės 50 mm skersmens kaiščiui skirtos srieginiu pritvirtinimu tvirtinamos sukabintuvo ąsos.
 2.6.4.3.
 D50-C ir 50-D klasės standartinės 50 mm skersmens kaiščiui skirtos varžtais pritvirtinamos sukabintuvo ąsos.
 2.6.4.4.
 D50-X klasės nestandartinės 50 mm skersmens kaiščiui skirtos sukabintuvo ąsos.
 2.6.5.
 Iš prie velkamos transporto priemonės arba jos važiuoklės pritvirtinamos įrangos sudarytos E klasės nestandartinės vilkimo sijos, kurias su vilkiku galima sukabinti sukabintuvo ąsomis, jungiamosiomis movomis arba panašiais sukabinimo įtaisais – žr. 5 priedo 5 punktą.
 Vilkimo sijas galima pritvirtinti taip, kad jos laisvai slankiotų vertikaliai ir nebūtų tinkamos išlaikyti jokios vertikalios apkrovos arba vilkimo sijas standžiai įtvirtinti vertikalioje plokštumoje, jog jos išlaikytų vertikalią apkrovą (standžiosios vilkimo sijos). Standžiąsias vilkimo sijas galima montuoti taip, kad jos būtų visiškai nepaslankios arba lanksčios.
 Vilkimo sijos gali būti sudarytos ne iš vienos, bet iš daugiau sudedamųjų dalių ir tas sijas gali būti įmanoma reguliuoti arba jos gali būti alkūninės.
 Ši taisyklė taikoma vilkimo sijoms – atskiriesiems mazgams – kurie nėra velkamos transporto priemonės važiuoklės dalis.
 2.6.6.
 F klasės nestandartinės prikabinimo sijos, kurioms priskiriamos visos sudedamosios dalys ir įtaisai tarp sukabinimo įtaisų, pvz., jungiamųjų rutulių ir vilkties jungčių bei vilkiko rėmo (pvz., rėmo užpakalinio skersinio), atraminio kėbulo arba važiuoklės – žr. 5 priedo 6 punktą.
 2.6.7.
 G klasės balniniai sukabintuvai – tai automatinį užraktą turintys prie vilkiko pritvirtinti plokštės formos sukabinimo įtaisai, kuriuos galima sukabinti su prie puspriekabės pritvirtintu 50 mm skersmens balninio vilkiko sukabinimo įtaiso kaiščiu – žr. 5 priedo 7 punktą.
 2.6.7.1.
 G50 klasės standartiniai 50 mm skersmens kaištį turintys balniniai sukabintuvai.
 2.6.7.2.
 G50-X klasės nestandartiniai 50 mm skersmens kaištį turintys balniniai sukabintuvai.
 2.6.8.
 H klasės balninio sukabinimo įtaiso 50 mm skersmens kaiščiai – tai prie puspriekabės pritvirtinti įtaisai, puspriekabę sukabinantys su balninio vilkiko sukabinimo įtaisu – žr. 5 priedo 8 punktą:
 2.6.8.1.
 H50-X klasės nestandartiniai 50 mm skersmens balninio sukabinimo įtaiso kaiščiai.
 2.6.9.
 J klasės nestandartinės jungiamosios plokštės – tai visos sudedamosios dalys ir įtaisai balniniams sukabintuvams pritvirtinti prie vilkiko rėmo arba važiuoklės. Galima numatyti, kad jungiamoji plokštė būtų pritaikyta slankioti horizontaliai, t. y. jog būtų suformuojamas slankusis balininis sukabintuvas – žr. 5 priedo 9 punktą.
 2.6.10.
 K klasės standartiniai kablius turintys sukabinimo įtaisai, skirti naudoti su atitinkamomis L klasės tipo žiedinės formos sukabintuvo ąsomis – žr. 5 priedo 10 punktą.
 2.6.11.
 L klasės standartinės žiedinės formos sukabintuvo ąsos, skirtos naudoti su atitinkamais K klasės sukabinimo įtaisais, turinčiais kablį – žr. 5 priedo 4 punktą.
 2.6.12.
 S klasės įtaisai ir sudedamosios dalys, neatitinkančios jokių pirmiau minėtų A–L arba T klasių reikalavimų ir skirtos specialiam sunkiajam transportui arba įtaisai ir sudedamosios dalys, būdingos tik tam tikroms šalims ir kuriose tiems įtaisams ir dalims taikomi galiojantys nacionaliniai standartai.
 2.6.13.
 T klasės nestandartiniai specialūs neautomatiniai į vilkimo sijas panašūs sukabinimo įtaisai, kuriuos galima atjungti tik įrankiais ir kurie paprastai naudojami su priekabomis transporto priemonėms gabenti.
 2.7.
 Posūkio metu puspriekabės valdymą užtikrinančios sudedamosios dalys – tai prie puspriekabių pritvirtinti įtaisai arba sudedamosios dalys, kurios kartu su balniniu sukabintuvu užtikrina, kad posūkio metu puspriekabės tiltas kelio plokštumoje pasisuktų posūkio centro link.
 2.8.
 Nuotolinio valdymo sistemos – tai įtaisai ir sudedamosios dalys, leidžiančios sukabinimo įtaisą valdyti būnant šalia transporto priemonės arba iš vairuotojo kabinos.
 2.9.
 Nuotolinio valdymo prietaiso indikatoriai – tai rodmenų įtaisai, signalizuojantys vairuotojo kabinoje esančiam vairuotojui, kad sukabinimo įtaisas yra sukabintas ir kad įjungti saugos įtaisai.
 2.10.
 Mechaninio sukabinimo įtaiso arba sudedamosios dalies tipas – šiais pagrindiniais požymiais nesiskiriantis įtaisas arba sudedamoji dalis:
 2.10.1.
 gamintojo arba tiekėjo prekės pavadinimu arba ženklu;
 2.10.2.
 2.6 punkte apibrėžta sukabinimo įtaiso klase;
 2.10.3.
 išorine forma, pagrindiniais matmenimis ar kitomis svarbiomis projekto ypatybėmis, įskaitant naudotas medžiagas;
 2.10.4.
 2.11 punkte apibrėžtomis tipiškomis D, Dc, S, V ir U vertėmis.
 2.11.
 Tipiškos D, Dc, S, V ir U vertės apibrėžiamos arba apskaičiuojamos taip:
 2.11.1.
 D arba Dc vertė – vilkiką ir priekabą veikiančios horizontaliosios jėgos teorinė etaloninė vertė, kuri imama horizontaliosios apkrovos pagrindu atliekant dinaminius bandymus.
 Jei tai mechaniniai sukabinimo įtaisai ir sudedamosios dalys, neskirtos išlaikyti veikiančias vertikaliąsias apkrovas, ta vertė:
 Jei tai 2.13 punkte apibrėžtų priekabų, kurių tiltas (-ai) sutampa su jų sunkio centru, mechaniniai sukabinimo įtaisai ir sudedamosios dalys, ta vertė:
 Jei tai 2.6 punkte apibrėžti G klasės balniniai sukabintuvai, H klasės balninio sukabintuvo kaiščiai ir J klasės jungiamosios plokštės, ta vertė:
 kur:
 T – didžiausia techniškai leidžiamoji vilkiko masė (tonomis). Jeigu reikia, ši vertė apima vertikalią priekabos, kurios tiltas (-ai) sutampa su jos sunkio centru, sukuriamą apkrovą,
 R – didžiausia techniškai leidžiamoji priekabos su vilkimo sija, galinčia slankioti vertikalioje plokštumoje, arba puspriekabės masė (tonomis) (2).
 C – 2.13 punkte apibrėžtos prie vilkiko prikabintos priekabos, kurios tiltas (-ai) sutampa su jos sunkio centru, masė, kuria ta priekaba spaudžia žemę, jeigu priekaba pakrauta didžiausia techniškai leidžiamąja mase (2). Jei tai O1 ir O2 kategorijų priekabos, kurių tiltas (-ai) sutampa su jų sunkio centru (3), techniškai leidžiamoji didžiausia masė – tai vilkiko gamintojo nurodytoji masė.
 g – gravitacijos pagreitis (tariama, kad jo vertė yra 9,81 m/s2).
 U – apibrėžtas 2.11.2 punkte.
 S – apibrėžtas 2.11.3 punkte.
 2.11.2.
 U vertė – vertikalioji apkrova (tonomis), kuria balninį sukabintuvą veikia techniškai leidžiamąja didžiausia mase (2) pakrauta puspriekabė.
 2.11.3.
 S vertė – vertikalioji apkrova (kilogramais), kuria 2.13 punkte apibrėžta priekaba, kurios tiltas (-ai) sutampa su jos sunkio centru ir kuri pakrauta techniškai leidžiamąja didžiausia mase (2), statinėmis sąlygomis veikia sukabinimo įtaisą.
 2.11.4.
 V vertė – teorinė etaloninė vertikaliosios jėgos, kuria sukabinimo įtaisą veikia didesne nei 3,5 tonos techniškai leidžiamąja maksimalia mase pakrauta priekaba, kurios tiltas (-ai) sutampa su jos sunkio centru, amplitudės vertė. V vertė – tai vertikaliosios jėgos pagrindas atliekant dinaminius bandymus.
 (žr. toliau pateikiamą pastabą)
 kur:
 a – lygiavertis vertikalusis sukabinimo įtaisą veikiantis pagreitis atsižvelgiant į vilkiko galinio tilto pakabos tipą.
 Jei tai pneumatinė pakaba (arba pakabos sistemos lygiavertėmis svyravimų slopinimo charakteristikomis)
 a = 1,8 m/s2
 Jei tai kitų tipų pakaba:
 a = 2,4 m/s2
 X – priekabos ploto kroviniui sukrauti ilgis (metrais) (žr. 1 pav.)
 L – atstumas nuo sukabintuvo ąsos vidurio iki priekabos, kurios tiltais (-ai) sutampa su jos sunkio centru, tiltų vidurio (metrais) (žr. 1 pav.)
 Pastaba: (Jeigu mažesnis nei 1,0, turi būti naudojama 1,0 vertė)
 1 brėžinys
 Priekabos, kurios tiltas (-ai) sutampa su jos sunkio centru, matmenys
 2.12.
 Šios taisyklės 6 priede naudojami simboliai ir sąvokų apibrėžtys
 Av= vairuojamuosius ratus turinčio tilto didžiausia leidžiamoji ašinė apkrova (tonomis).
 C= priekabos, kurios tiltas (-ai) sutampa su jos sunkio centru, masė (tonomis) – žr. šios taisyklės 2.11.1 punktą.
 D= D vertė (kN) – žr. šios taisyklės 2.11.1 punktą.
 Dc= priekabos, kurių tiltas (-ai) sutampa su jos sunkio centru, Dc vertė (kN) – žr. šios taisyklės 2.11.1 punktą.
 R= velkamos transporto priemonės masė (tonomis) – žr. šios taisyklės 2.11.1 punktą.
 T= vilkiko masė (tonomis) – žr. šios taisyklės 2.11.1 punktą.
 Fa= statinė keliamoji jėga (kN).
 Fh= bandymo jėgos horizontalioji sudedamoji transporto priemonės išilginės ašies kryptimi (kN).
 Fs= vertikalioji bandymo jėgos sudedamoji (kN).
 S= statinė vertikalioji apkrova (kg).
 U= balninį sukabintuvą veikianti vertikalioji apkrova (tonomis).
 V= V-vertė (kN) – žr. šios taisyklės 2.11.4.punktą.
 a= lygiavertis vertikalusis pagreitinimo koeficientas priekabų, kurių tiltas (-ai) sutampa su jų sunkio centru, sukabinimo vietoje atsižvelgiant į vilkiko galinio (-ių) tilto (-ų) pakabos tipą – žr. šios taisyklės 2.11.4 punktą.
 e= išilginis atstumas (milimetrais) nuo jungiamųjų rutulių, kuriuos galima išmontuoti, sukabinimo vietos ir vertikaliosios tvirtinimo taškų plokštumos (žr. 20c–20f brėžinius).
 f= vertikalusis atstumas (milimetrais) nuo jungiamųjų rutulių, kuriuos galima išmontuoti, sukabinimo vietos iki horizontaliosios tvirtinimo taškų plokštumos (žr. 20c–20f brėžinius).
 g= gravitacijos pagreitis (tariama, kad jis yra 9,81 m/s2).
 L= teorinis sukabinimo ilgis (metrais) nuo sukabintuvo ąsos vidurio iki priekabos, kurios tiltas (-ai) sutampa su jos sunkio centru, tiltų vidurio.
 X= priekabos, kurios tiltas (-ai) sutampa su jos sunkio centru, ploto kroviniui sukrauti ilgis (metrais).
 Apatiniai indeksai:
 O= didžiausia bandymo jėga
 U= mažiausia bandymo jėga
 a= statinė jėga
 h= horizontalioji jėga
 p= ritmiškai kintanti jėga
 res= atstojamoji jėga
 s= vertikalioji jėga
 w= kintanti jėga
 2.13.
 Priekaba, kurios tiltas (-ai) sutampa su jos sunkio centru – vilkimo siją, negalinčią nepriklausomai nuo priekabos slankioti vertikaliai, turinti velkamoji transporto priemonė, kurios tiltas (-ai) yra greta jos sunkio centro (jeigu jos apkrova yra pasiskirsčiusi tolygiai). Vilkiko sukabinimo įtaisą veikianti vertikalioji apkrova neturi būti didesnė nei 10 % priekabos didžiausios masės arba 1 000 kg (taikomas mažesnis dydis).
 Didžiausia priekabos, kurios tiltas (-ai) sutampa su jos sunkio centru, masė – bendra priekabos masė, kuria su vilkiku sukabinta ir pakrauta techniškai leidžiamąja didžiausia mase, ta priekaba slegia žemę (4).
 2.14.
 „Standusis mechaninis sujungimas“ reiškia, kad įtaiso ir jo sudedamųjų dalių forma bei geometrinės ypatybės turi būti tokios, jog tas įtaisas neatsidarytų ir neatsikabintų veikiamas jokių jėgų arba tų jėgų dedamųjų, kurios galėtų būti sukurtos įtaisą eksploatuojant įprastu būdu arba su juo atliekant bandymą.
 2.15.
 Transporto priemonės tipas – tai transporto priemonės, nesiskiriančios tų vietų, kuriose yra pritvirtinamas mechaninis sukabinimo įtaisas arba jo sudedamoji dalis, šiais pagrindiniais aspektais – konstrukcija, matmenimis, forma ir medžiagomis. Šis apibrėžimas taikomas ir vilkikui, ir priekabai.
 3. MECHANINIO SUKABINIMO ĮTAISO ARBA SUDEDAMOSIOS DALIES PATVIRTINIMO PARAIŠKA
 3.1.
 Paraišką suteikti patvirtinimą pateikia prekės pavadinimo arba ženklo turėtojas arba jo tinkamai įgaliotas atstovas.
 3.2.
 Su bet kokio tipo mechaniniam sukabinimo įtaisui arba sudedamajai daliai skirta paraiška pateikiama toliau nurodoma informacija, kuri pateikiama 1 priede nustatyta pranešimo forma:
 3.2.1.
 išsami informacija apie visų gamintojų arba tiekėjų prekės pavadinimus ar ženklus, kurie turi būti taikomi sukabinimo įtaisui arba sudedamajai daliai;
 3.2.2.
 trys įtaisą arba sudedamąją dalį pakankamai išsamiai apibūdinančių ir nurodančių, kaip tas įtaisas turi būti pritvirtintas prie transporto priemonės, brėžinių rinkiniai; brėžiniuose turi būti nurodoma 7 punkte numatytam patvirtinimo numeriui ir kitokiam ženklinimui skirta vieta ir plotas;
 3.2.3.
 nurodomos taikomos ir 2.11 punkte apibrėžtos D, Dc, S, V bei U vertės.
 Jei tai A klasės vilkties sijos, nurodomos didžiausios leidžiamosios vilkiko ir priekabos masės bei vilkimo rutulį veikianti didžiausia leidžiamoji statinė vertikalioji apkrova, kurią yra rekomendavęs vilkiko gamintojas.
 3.2.3.1.
 Tipiškos vertės turi bent lygiavertės taikomosioms didžiausioms leidžiamosioms vilkiko, priekabos ir transporto priemonių masėms.
 3.2.4.
 išsamus techninis įtaiso arba sudedamosios dalies aprašymas, ypač nurodant tipą ir naudotas medžiagas;
 3.2.5.
 transporto priemonių, prie kurių galima pritvirtinti sukabinimo įtaisą, sąrašas – žr. 1 priedo 12 punktą ir 5 priedo 3.4. punktą;
 3.2.6.
 vienas pavyzdys, prie kurio turi būti pridedama kitų pavyzdžių, jeigu paprašo tipo patvirtinimo institucija arba techninė tarnyba;
 3.2.7.
 visi pavyzdžiai turi būti visiškai padengti numatyta galutine paviršiaus apdorojimo danga. Tačiau jeigu galutinis dangos sluoksnis – dažų arba epoksidinių miltelių dangos sluoksnis pirmiau minėto reikalavimo galima nepaisyti.
 3.2.8.
 jei tai specialaus tipo transporto priemonei skirtas mechaninis sukabinimo įtaisas arba sudedamoji dalis, įtaiso arba sudedamosios dalies gamintojas taip pat pateikia transporto priemonės gamintojo nustatytus įmontavimo duomenis. Patvirtinančioji institucija arba techninė tarnyba taip pat gali prašyti, kad būtų pateikiama tipo reikalavimus atitinkanti pavyzdinė transporto priemonė.
 4. BENDRIEJI MECHANINIŲ SUKABINIMO ĮTAISŲ ARBA SUDEDAMŲJŲ DALIŲ REIKALAVIMAI
 4.1.
 Kiekvienas pavyzdys turi atitikti 5 ir 6 prieduose nustatytus matmenims ir stiprumui skirtus reikalavimus. Atlikus 6 priede nurodytus bandymus, neturi būti nustatyta jokių trūkių, lūžių arba kokios nors liekamosios deformacijos, dėl kurios įtaisą arba sudedamąją dalį tektų laikyti neatitinkančiu privalomų eksploatavimo reikalavimų.
 4.2.
 Visos mechaninio sukabinimo įtaiso arba sudedamosios dalies dalys, kurioms sugedus priekaba galėtų atsikabinti nuo transporto priemonės, turi būti pagamintos iš plieno. Galima naudoti kitas medžiagas, jeigu šią taisyklę taikančios susitarimo šalies tipo patvirtinančiajai institucijai arba techninei tarnybai priimtinu būdu gamintojas įrodo tų medžiagų lygiavertiškumą.
 4.3.
 Mechaniniai sukabinimo įtaisai arba sudedamosios dalys turi būti tinkamos saugiai eksploatuoti, o sukabinimo įtaisą sukabinti ir atkabinti turi būti įmanoma vienam žmogui be jokių įrankių. Išskyrus T klasės sukabinimo įtaisus, priekabas, kurių didžiausia techniškai leidžiamoji masė viršija 3,5 tonos, galima sukabinti tik įtaisais, kuriuos įmanoma sukabinti automatiškai.
 4.4.
 Mechaniniai sukabinimo įtaisai arba sudedamosios dalys turi būti suprojektuotos ir pagamintos taip, kad įtaisus ir dalis eksploatuojant įprastu būdu, pagal nustatytus reikalavimus atliekant techninę jų priežiūrą ir keičiant nusidėvėjusias dalis, įtaisai ir sudedamosios dalys tebebūtų tinkami eksploatuoti pagal nustatytus reikalavimus ir išlaikytų šia taisykle nustatytas charakteristikas.
 4.5.
 Visi mechaniniai sukabinimo įtaisai arba sudedamosios dalys turi būti suprojektuotos taip, kad įtaisus ir dalis būtų įmanoma standžiai sujungti mechaniškai, o sujungti įtaisai arba dalys turi būti užfiksuojami bent vienu standžiai mechaniškai sujungiamu įtaisu, jeigu kitokių reikalavimų nenustatoma 5 priede. Įtaiso sujungimo patikimumą taip pat galima užtikrinti dviem arba trimis atskirais prietaisas, tačiau kiekvienas prietaisas turi būti suprojektuotas taip, kad jį būtų galima standžiai sujungti mechaniškai, ir kiekvienas tas prietaisas turi būti išbandomas, ar jis atitinka visus 6 priedo reikalavimus. Standusis mechaninis sujungimas – tai 2.14. punkte apibrėžtasis sujungimas.
 Įtemptos spyruoklės jėga galima tik uždaryti įtaisą ir užtikrinti, kad vibracijos veikiamos įtaiso sudedamosios dalys nepasislinktų į tokią vietą, kad įtaisas galėtų atsidaryti arba atsikabinti.
 Sugedus kuriai nors spyruoklei arba užmiršus įtempti vieną spyruoklę, įtaisas neturi visiškai atsidaryti arba atsikabinti.
 4.6.
 Su kiekvienu įtaisu arba sudedamąja dalimi turi būti pateikiami pritvirtinimo ir eksploatavimo nurodymai, į kuriuos įtraukiama išsami informacija apie visus kompetentingus asmenis, įtaisą arba sudedamąją dalį pagal nustatytus reikalavimus galinčius pritaisyti prie transporto priemonės ir eksploatuoti – žr. taip pat 7 priedą. Nurodymai turi būti parengti bent tos šalies, kurioje įtaisas bus siūlomas parduoti, kalba. Jei įtaisai ir sudedamosios dalys tiekiamos kaip originalioji įranga, kurią pritvirtina transporto priemonės arba kėbulo gamintojas, pritvirtinimo reikalavimų galima nepateikti, tačiau transporto priemonės arba kėbulo gamintojas turi užtikrinti, kad transporto priemonės operatoriui būtų pateikiami būtini nurodymai, kaip sukabinimo įtaisą arba sudedamąją dalį eksploatuoti pagal nustatytus reikalavimus.
 4.7.
 Jei tai su priekabomis, kurių didžiausia leidžiamoji masė neviršija 3,5 tonos, naudojami A arba S, jeigu taikoma, klasės įtaisai ir sudedamosios dalys, kurias pagamino su transporto priemonės gamintoju nesusijęs gamintojas, ir jeigu įtaisai bei sudedamosios dalys turi būti pritvirtinami juos ar jas pardavus, tuos įtaisus arba sudedamąsias dalis pagal 7 priedo 1 pastraipos reikalavimus turi patikrinti tipą patvirtinančioji institucija arba techninė tarnyba.
 4.8.
 Jei tai naudojami su sunkiuoju transportu ir kiti nestandartiniai įvairūs S ir T klasių sukabinimo įtaisai arba sudedamosios dalys, turi būti taikomi labiausiai į pirmiau minėtus įtaisus arba sudedamąsias dalis panašiems standartiniams arba nestandartiniams įtaisams arba sudedamosioms dalims 5, 6 ir 7 prieduose nustatyti atitinkami reikalavimai.
 5. TRANSPORTO PRIEMONĖS SU PRITVIRTINTU MECHANINIU SUKABINIMO ĮTAISU ARBA SUDEDAMOSIOS DALIES PATVIRTINIMO PARAIŠKA
 5.1.
 Jeigu transporto priemonės gamintojas pateikia paraišką suteikti patvirtinimą transporto priemonei su pritvirtintu mechaniniu sukabinimo įtaisu arba sudedamąja dalimi arba jeigu jis išduoda leidimą transporto priemone vilkti bet kokią priekabą, tada, gavęs mechaniniam sukabinimo įtaisui arba sudedamajai daliai suteikti tipo patvirtinimą prašančio tikrojo pareiškėjo arba tipą patvirtinančiosios institucijos arba susitarimo šalies techninės tarnybos prašymą, transporto priemonės gamintojas tam paklausėjui arba institucijai ar techninei tarnybai nedelsdamas perduoda toliau nurodomame 5.3 punkte pateikiamą informaciją, leidžiančią sukabinimo įtaiso arba sudedamosios dalies gamintojui tinkamai suprojektuoti ir pagaminti tai transporto priemonei skirtą mechaninį sukabinimo įtaisą arba sudedamąją dalį. Gavusi mechaniniam sukabinimo įtaisui arba sudedamajai daliai suteikti tipo patvirtinimą prašančio tikrojo pareiškėjo prašymą, tipą patvirtinančioji institucija visą toliau nurodomame 5.3 punkte minimą informaciją perduoda pareiškėjui.
 5.2.
 Paraišką patvirtinti transporto priemonė tipą atsižvelgiant į pritvirtintą mechaninį sukabinimo įtaisą arba sudedamąją dalį pateikia transporto priemonė gamintojas arba jo tinkamai įgaliotas atstovas.
 5.3.
 Su paraiška pateikiama toliau nurodoma informacija, leidžianti tipą patvirtinančiajai institucijai užpildyti 2 priede nurodomą pranešimo formą:
 5.3.1.
 išsamus transporto priemonė tipo ir mechaninio sukabinimo įtaiso arba sudedamosios dalies aprašymas ir, jeigu paprašo tipą patvirtinančioji institucija arba techninė tarnyba, įtaiso arba sudedamosios dalies patvirtinimo formos kopija;
 5.3.2.
 informacija taip pat turi apimti didžiausias leidžiamąsias vilkiko ir velkamos transporto priemonės mases, kiekvienam vilkiko tiltui tenkančią didžiausios leidžiamosios masės dalį, didžiausią leidžiamąją tiltui tenkančią apkrovą, galinę vilkiko dalį galinčią veikti didžiausią leidžiamąją vertikaliąją apkrovą ir įtaiso arba sudedamosios dalies ir bet kokių papildomų stiprinamųjų plokščių ir t. t., kurios būtinos mechaniniam sukabinimo įtaisui arba sudedamajai daliai saugiai pritvirtinti prie vilkiko, tvirtinimo vietos išsamų aprašymą ir (arba) brėžinius;
 5.3.2.1.
 apkrovos sąlygos, kurias užtikrinus turi būti matuojamas M1 kategorijos transporto priemonės vilkimo rutulio aukštis – žr. 7 priedo, 1 priedėlio 2 punktą;
 5.3.3.
 trys pakankamai išsamių brėžinių, leidžiančių identifikuoti įtaisą arba sudedamąją dalį ir nurodančių įtaiso pritvirtinimo prie transporto priemonės būdą, rinkiniai; brėžiniuose turi būti nurodoma patvirtinimo numeriui ir kitokiam ženklinimui skirta vieta ir plotas kaip nustatoma 7 punkte;
 5.3.4.
 išsamus techninis įtaiso arba sudedamosios dalies aprašymas, kuriame ypač turi būti nurodomas tipas ir naudotos medžiagos;
 5.3.5.
 nurodomos taikomos ir 2.11 punkte apibrėžtos D, Dc, S, V ir U vertės;
 5.3.5.1.
 tipiškos vertės turi bent lygiavertės taikomoms didžiausiai leidžiamajai vilkiko, priekabos ir autotraukinio masei;
 5.3.6.
 transporto priemonė, atitinkanti patvirtintino tipo transporto priemonę, su pritvirtintu mechaniniu sukabinimo įtaisu turi būti pateikiama tipą patvirtinančiajai institucijai arba techninei tarnybai, kuri taip pat gali paprašyti pateikti papildomus įtaiso arba sudedamosios dalies pavyzdžius;
 5.3.7.
 transporto priemonę be visų tam tikram tipui privalomų sudedamųjų dalių galima priimti, jeigu pareiškėjas tipą patvirtinančiajai institucijai arba techninei tarnybai priimtinu būdu gali įrodyti, kad trūkstamos sudedamosios dalys, atsižvelgiant į šios taisyklės reikalavimus, neturės jokios įtakos patikrinimo rezultatams.
 6. BENDRI TRANSPORTO PRIEMONIŲ, KURIOMS PRITVIRTINTAS MECHANINIS SUKABINIMO ĮTAISAS ARBA SUDEDAMOJI DALIS, REIKALAVIMAI
 6.1.
 Transporto priemonės pritvirtintas mechaninis sukabinimo įtaisas arba sudedamoji dalis turi būti patvirtinta pagal šios taisyklės 5 ir 6 priedų bei 3 ir 4 punktų reikalavimus.
 6.2.
 Mechaninis sukabinimo įtaisas arba sudedamoji dalis turi būti pritvirtinama pagal šios taisyklės 7 priedo reikalavimus.
 6.3.
 Turi būti pateikiami sukabinimo įtaiso arba sudedamosios dalies naudojimo nurodymai, į kuriuos turi būti įtraukti visi specialūs aprašymai, paaiškinantys, kaip atlikti operacijas, kurios skiriasi nuo įprastų su tam tikro tipo sukabinimo įtaisu arba sudedamąja dalimi susijusių operacijų, ir paaiškinimai, kaip skirtingais būdais sukabinti įtaisą ir jį atkabinti, pvz., vilkikui ir velkamai transporto priemonei stovint skirtingais kampais. Su kiekviena transporto priemone turi būti pateikiami pirmiau minėti eksploatavimo nurodymai, parengti bent tos šalies, kurioje ta transporto priemonė būtų parduodama, kalba.
 7. ŽENKLINIMAS
 7.1.
 Patvirtinti pateiktų tipų mechaniniai sukabinimo įtaisai ir sudedamosios dalys turi būti su gamintojo, tiekėjo arba pareiškėjo prekės pavadinimu arba ženklu.
 7.2.
 Turi būti pakankamai didelis plotas, kurį būtų galima paženklinti 8.5 punkte nurodytu ir 3. priede pateiktu patvirtinimo ženklu. Šis plotas turi būti parodomas 3.2.2 punkte paminėtuose brėžiniuose.
 7.3.
 Mechaninis sukabinimo įtaisas arba sudedamoji dalis, greta 7.2 ir 8.5 punktuose nurodyto patvirtinimo ženklo, turi būti paženklinta 2.6 punkte apibrėžtu sukabinimo įtaiso klasės ženklu ir 2.11 punkte apibrėžtomis bei 4 priede nurodytomis tipiškomis vertėmis. Šių ženklų vieta turi būti nurodoma 3.2.2 punkte minėtuose brėžiniuose.
 Tipiškomis vertėmis įtaiso nebūtina ženklinti, jeigu jos apibrėžtos šioje taisyklėje pateikiant klasifikavimą, pvz., A50-1–A50-5 klasės.
 7.4.
 Jeigu mechaninis sukabinimo įtaisas arba sudedamoji dalis yra patvirtintas kitokioms tos pačios klasės sukabinimo įtaiso arba įtaiso tipiškoms vertėms, įtaisas arba sudedamoji dalis iš kelių verčių paženklinama didžiausia verte.
 7.5.
 Jeigu mechaninio sukabinimo įtaiso arba sudedamosios dalies taikymas yra kaip nors apribotas, pvz., jeigu mechaninis sukabinimo įtaisas arba sudedamoji dalis nenaudotina su puspriekabės valdymą posūkio metu užtikrinančiomis sudedamosiomis dalimis, tada tuo apribojimu turi būti paženklintas įtaisas arba sudedamoji dalis.
 7.6.
 Visas ženklinimas, įtaisą arba sudedamąją dalį pritvirtinus prie transporto priemonės, turi būti ilgalaikis ir įskaitomas.
 8. PATVIRTINIMAS
 8.1.
 Jeigu mechaninio sukabinimo įtaiso arba sudedamosios dalies tipo pavyzdys (-iai) atitinka šios taisyklės reikalavimus, pagal 10 punkto reikalavimus suteikiamas patvirtinimas.
 8.2.
 Kiekvienam patvirtintam tipui suteikiamas patvirtinimo numeris. Pirmi du jo skaitmenys turi nurodyti pakeitimų, apimančių naujausius pagrindinius pakeitimus, kurie buvo padaryti suteikiant patvirtinimą, eilės numerį. Ta pati susitarimo šalis to paties numerio negali suteikti kitam šioje taisyklėje nurodytam įtaiso arba sudedamosios dalies tipui.
 8.3.
 Apie patvirtinimo suteikimą arba išplėtimo patvirtinimą, atsisakymą suteikti patvirtinimą ar patvirtinimo panaikinimą arba apie su mechaninio sukabinimo įtaiso arba sudedamosios dalies tipu, patvirtintu pagal šią taisyklę, susijusią visiškai nutrauktą gamybą, šią taisyklę taikančios 1958 m. susitarimo šalys informuojamos pranešimo forma, atitinkančia šios taisyklės 1 arba 2 priede pateiktą pavyzdį.
 8.4.
 Kiekvienas pagal šią taisyklę patvirtintas mechaninis sukabinimo įtaisas arba sudedamoji dalis, be 7.1 punkte nustatyto žymens, 7.2 punkte nurodytame plote turi būti ženklinamas 8.5 punkte aprašytu patvirtinimo ženklu.
 8.5.
 Patvirtinimo ženklas – tai tarptautinis žymuo, sudarytas iš:
 8.5.1.
 „E“ raidę supančio apskritimo, po kurio nurodomas skiriamasis patvirtinimą suteikusios šalies numeris (5);
 8.5.2.
 8.2. punkte nustatyto patvirtinimo numerio;
 8.5.3.
 patvirtinimo ženklas ir numeris turi būti išdėstyti taip, kaip nurodyta 3 priede pateiktame pavyzdyje.
 9. MECHANINIO SUKABINIMO ĮTAISO ARBA SUDEDAMOSIOS DALIES AR TRANSPORTO PRIEMONĖS PAKEITIMAI IR TIPO IŠPLĖTIMO PATVIRTINIMAS
 9.1.
 Apie bet kokį 2.10 punkte apibrėžtą mechaninio sukabinimo įtaiso arba sudedamosios dalies ar transporto priemonės tipo pakeitimą turi būti pranešta tipą patvirtinančiajai institucijai arba techninei tarnybai, kuri patvirtino tipą. Tipą patvirtinančioji institucija arba techninė tarnyba gali:
 9.1.1.
 laikyti, kad pakeitimai, ko gero, neturės jokio didesnio žalingo poveikio ir kad bet kokiu atveju įtaisas, sudedamoji dalis arba transporto priemonė tebeatitiktų reikalavimus;
 9.1.2.
 paprašyti kitos bandymo ataskaitos.
 9.2.
 Apie pakeitimo patvirtinimą arba atsisakymą jį patvirtinti, nurodant patvirtinimą, šią taisyklę taikančioms susitarimo šalims turi būti pranešama 8.3 punkte nustatyta tvarka.
 9.3.
 Išplėtimo patvirtinimą suteikianti tipą patvirtinančioji institucija arba techninė tarnyba tam išplėtimo patvirtinimui suteikia eilės numerį ir apie tai 8.3 punkte nustatyta tvarka praneša šią taisyklę taikančioms susitarimo šalims.
 10. GAMYBOS PROCEDŪRŲ ATITIKTIS
 Gamybos procedūros turi atitikti Susitarimo 2 priedėlyje (E/ECE/324 E/ECE/TRANS/505/REV2) nustatytus tokius reikalavimus:
 10.1.
 Patvirtinimo turėtojas turi užtikrinti, kad gamybos atitikties bandymų rezultatai būtų užregistruoti ir kad pridedami dokumentai patvirtinančiajai institucijai arba techninei tarnybai būtų prieinami susitarimu su ta institucija ar tarnyba nustatytą laikotarpį. Jis negali būti ilgesnis nei 10 metų, skaičiuoti pradedant nuo visiško gamybos nutraukimo pradžios.
 10.2.
 Tipo patvirtinimą suteikusi tipą patvirtinančioji institucija arba techninė tarnyba bet kada gali patikrinti kokiame gamybos padalinyje taikomų kontrolės metodų atitiktį. Paprastai ši atitiktis tikrinama kartą per dvejus metus.
 11. BAUDOS UŽ GAMYBOS NEATITIKTĮ
 11.1.
 Mechaninio sukabinimo įtaiso arba sudedamosios dalies tipui pagal šią taisyklę suteiktą patvirtinimą galima paskelbti netekusiu galios, jeigu nevykdomi reikalavimai arba jeigu patvirtinimo ženklą turintis įtaisas arba sudedamoji dalis neatitinka patvirtinto tipo.
 11.2.
 Jeigu šią taisyklę taikanti susitarimo šalis savo anksčiau suteiktą patvirtinimą paskelbia netekusiu galios, kitoms šią taisyklę taikančioms susitarimo šalims ji apie tai nedelsdama praneša šios taisyklės 1 arba 2 priede pateiktą pavyzdį atitinkančia pranešimo forma.
 12. VISIŠKAI NUTRAUKTA GAMYBA
 Jeigu patvirtinimo turėtojas visiškai nutraukia pagal šią taisyklę patvirtinto tipo mechaninio sukabinimo įtaiso arba sudedamosios dalies gamybą, apie tai jis praneša patvirtinimą suteikusiai tipą patvirtinančiajai institucijai arba techninei tarnybai. Atitinkamą pranešimą gavusi tipą patvirtinančioji institucija arba techninė tarnyba apie tai kitoms šią taisyklę taikančioms 1958 m. susitarimo šalims praneša šios taisyklės 1 arba 2 priede pateiktą pavyzdį atitinkančia pranešimo forma.
 13. PEREINAMOJO LAIKOTARPIO NUOSTATOS
 Kol Jungtinių Tautų Generaliniam sekretoriui nepranešama kitaip, šią taisyklę taikančios susitarimo šalys – Europos bendrijos valstybės narės (priimant pakeitimus, kurių eilės numeris yra 01, t. y. Italija, Nyderlandai, Belgija, Jungtinė Karalystė, Liuksemburgas, Suomija ir Graikija) – pareiškia, kad mechaninių sukabinimo įtaisų ir sudedamųjų dalių atžvilgiu jos vykdys tik tuos susitarimu, prie kurio yra pridedama ši taisyklė, nustatytus įpareigojimus, kurie susiję ne su M1, o kitų kategorijų transporto priemonėms skirtais pirmiau minėtais įtaisais ir sudedamosiomis dalimis.
 14. UŽ PATVIRTINIMO BANDYMUS ATSAKINGŲ TECHNINIŲ TARNYBŲ IR ADMINISTRAVIMO PADALINIŲ PAVADINIMAI IR ADRESAI
 14.1.
 Šią taisyklę taikančios 1958 m. susitarimo šalys Jungtinių Tautų sekretoriatui praneša už patvirtinimo bandymų atlikimą atsakingų techninių tarnybų ir patvirtinimą suteikiančių padalinių, kuriems būtina siųsti kitose šalyse suteiktą patvirtinimą arba išplėtimo patvirtinimą, ar patvirtinimo panaikinimą, arba visišką gamybos nutraukimą patvirtinančią formą, pavadinimus ir adresus.
 (1) Taikoma Kelių transporto konvencijos (Viena, 1968 m.) 1 straipsnio t ir u punktuose pateikta apibrėžtis.
 (2) T ir R masės bei techniškai leidžiamoji didžiausia masė gali būti didesnės nei nacionaliniais įstatymais nustatytoji leidžiamoji didžiausia masė.
 (3) Žr. prie 1958 m. susitarimo, skirto vienodiems techniniams ratinių transporto priemonių, įrangos ir dalių, kurias galima įmontuoti transporto priemonėse arba naudoti su transporto priemonėmis, reikalavimams ir pagal tuos reikalavimus suteikiamų patvirtinimų abipusio pripažinimo sąlygoms priimti, pridėtoje taisyklėje Nr. 13 pateikiamas apibrėžtis. Apibrėžtis taip pat pateikiama Konsoliduotoje rezoliucijoje dėl transporto priemonių konstravimo (R. E. 3) (dokumentas TRANS/ WP. 29/ 78/ Rev. 1/ 2 pakeitimas).
 (4) Techniškai leidžiamoji masė gali viršyti didžiausią leidžiamąją masę, nustatytą nacionaliniais įstatymais.
 (5) 1 – Vokietija, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekija, 9 – Ispanija, 10 – Serbija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 (nenaudojamas), 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusijos Federacija, 23 – Graikija, 24 – Airija, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30 (nenaudojamas), 31 – Bosnija ir Hercegovina, 32 – Latvija, 33 (nenaudojamas), 34 – Bulgarija, 35–36 (nenaudojamas), 37 – Turkija, 38 – 39 (nenaudojamas), 40 – Makedonija (buvusios Jugoslavijos respublika, 41 (nenaudojamas), 42 – Europos bendrija (patvirtinimus suteikia EB valstybės narės, naudodamos atitinkamus savo ECE simbolius), 43 – Japonija, 44 (nenaudojamas), 45 – Australija ir 46 – Ukraina. Kiti numeriai kitoms šalims bus suteikiami eilės tvarka, atsižvelgiant į tai, kada tos šalys ratifikuoja susitarimą, skirtą vienodiems techniniams ratinių transporto priemonių, įrangos ir dalių, kurias galima įmontuoti transporto priemonėse arba naudoti su transporto priemonėmis, reikalavimams ir pagal tuos reikalavimus suteikiamų patvirtinimų abipusio pripažinimo sąlygoms priimti arba kada prisijungia prie to susitarimo bei tuos paskirtus numerius Jungtinių Tautų Generalinis sekretorius praneša susitarimo šalims.
 1 PRIEDAS
 PRANEŠIMAS
 (didžiausias formatas: A4 (210 × 297 mm)
 2 PRIEDAS
 PRANEŠIMAS
 (didžiausias formatas: A4 (210 × 297 mm))
 3 PRIEDAS
 PATVIRTINIMO ŽENKLO IŠDĖSTYMO PAVYZDYS
 4 PRIEDAS
 Tipiškų verčių ženklinimo išdėstymo pavyzdys
 1.
 Visi mechaniniai sukabinimo įtaisai arba sudedamosios dalys turi būti paženklintos įtaiso arba sudedamosios dalies klasės ženklu. Be to, turi būti ženklinama simboliu, šios taisyklės 2.11 punkte apibrėžtomis tipiškomis vertėmis nurodančiu pajėgumą.
 1.1.
 Visų raidžių ir skaitmenų aukštis neturi būti mažesnis nei patvirtinimo numerio, t.y. a/3, jeigu a = 8 mm.
 1.2.
 Kiekvienam paženklintinam įtaisui arba sudedamajai daliai taikytinos tipiškos vertės – tai toliau pateikiamoje lentelėje nurodytosios vertės – žr. taip pat šios taisyklės 7.3 punktą:
 1 lentelė
 Atitinkamos tipiškos vertės, kuriomis turi būti paženklinti sukabinimo įtaisai arba sudedamosios dalys
 Mechaninio sukabinimo įtaiso arba sudedamosios dalies aprašymas
 Atitinkamos tipiškos vertės, kuriomis turi būti ženklinama
 Klasė
 D
 Dc
 S
 U
 V
 Jungiamieji rutuliai ir vilkties sijos – žr. šios taisyklės 5 priedo 1 punktą
 *
 *
 *
 Jungiamosios movos
 *
 *
 *
 Vilkties jungtys
 *
 *
 *
 *
 *
 Sukabintuvo ąsos
 *
 *
 *
 *
 *
 Vilkimo sijos
 *
 *
 *
 *
 *
 Prikabinimo sijos
 *
 *
 *
 *
 *
 Balniniai sukabintuvai
 *
 *
 *
 Balninio sukabintuvo kaiščiai
 *
 *
 Jungiamosios balninio sukabintuvo plokštės
 *
 *
 *
 Kablį turintys sukabinimo įtaisai
 *
 *
 *
 *
 *
 Pavyzdžiai: C50-X D130 Dc90 S1000 V35 – tai nestandartinė C50-X klasės vilkties jungtis, didžiausia šios jungties D vertė yra 130 kN, didžiausia leidžiamoji Dc vertė – 90 kN, didžiausia leidžiamoji statinė vertikalioji sukuriama apkrova yra 1 000 kg ir didžiausia leidžiamoji V vertė – 35 kN.
 A50-X D20 S120 – tai standartinė vilkties sija su A50-X klasės jungiamuoju rutuliu, kurio didžiausia D vertė yra 20 kN ir didžiausia leidžiamoji statinė vertikalioji sukuriama apkrova – 120 kg.
 5 PRIEDAS
 Mechaninių sukabinimo įtaisų arba sudedamųjų dalių reikalavimai
 1. JUNGIAMIEJI RUTULIAI IR VILKTIES SIJOS
 Šio priedo 1.1–1.5 punktuose nurodyti visiems jungiamiesiems rutuliams ir A klasės vilkties sijoms taikomi reikalavimai. 1.6 punkte išsamiau nurodomi papildomi reikalavimai, kuriuos turi atitikti standartiniai 50 mm skersmens jungiamieji rutuliai su flanšiniais priveržiamaisiais tvirtinimais.
 1.1.
 A klasės jungiamųjų rutulių išorinė forma ir matmenys turi atitikti nurodytuosius 2 brėžinyje.
 2 brėžinys
 A klasės jungiamasis rutulys
 1.2.
 Vilkties sijų forma ir matmenys turi atitikti transporto priemonės gamintojo reikalavimus, kuriuos jis yra nustatęs tvirtinimo vietoms ir papildomiems tvirtinimo įtaisams arba sudedamosioms dalims, jeigu būtina.
 1.3.
 Nuimamieji jungiamieji rutuliai:
 1.3.1.
 Jei tai nuimamieji jungiamieji rutuliai arba sudedamosios dalys, kurios nepritvirtinamos varžtais, pvz., A50-X klasės, sujungimo vieta ir sujungimo priemonė turi būti suprojektuota taip, kad būtų galima užtikrinti standų mechaninį sujungimą.
 1.3.2.
 Jei tai nuimamasis jungiamasis rutulys arba sudedamoji dalis – tą rutulį ar sudedamąją dalį galima patvirtinti atskirai ir naudoti su įvairiomis vilkties sijomis, skirtomis skirtingoms transporto priemonėms, pvz., A50-X klasės – tarpas, jungiamąjį rutulį pritvirtinus prie vilkties sijos, turi atitikti nustatytąjį 7 priedo 25 brėžinyje.
 1.4.
 Su jungiamaisiais rutuliais ir vilkimo įtaisais atliktų bandymų rezultatai turi atitikti nurodytuosius 6 priedo 3.1 arba, pareiškėjui pageidaujant, 3.10 punkte. Tačiau 3.1.7 ir 3.1.8 punktuose nustatyti reikalavimai taikomi visada.
 1.5.
 Vilkties sijų gamintojai turi numatyti tvirtinimo vietas, prie kurių būtų galima pritvirtinti pagalbinius sukabinimo įtaisus arba priemones, turėsiančias automatiškai sustabdyti priekabą, jeigu atsijungtų pagrindinis sukabinimo įtaisas. Šį reikalavimą būtina vykdyti, siekiant, kad transporto priemonė atitiktų UN/ECE Taisyklės Nr. 13 – Vienodos M, N ir O kategorijų transporto priemonių patvirtinimo stabdžių sistemų atžvilgiu nuostatos – 5.2.2.9. punkto reikalavimus.
 1.5.1.
 Avarinio sukabinimo įtaiso ir (arba) atsikabinusią priekabą sulaikančio lyno pritvirtinimo vietos turi būti parenkamos taip, kad eksploatuojant avarinį sukabinimo įtaisą arba atsikabinusią priekabą sulaikantį lyną nebūtų ribojama galimybė įprastai sujungti sukabinimo įtaiso arba kad nebūtų kliudomai įprastai veikti inercinei stabdymo sistemai.
 Viena pritvirtinimo vieta turi būti per 100 mm nuo sukabinimo įtaiso sujungimo centrą kertančios vertikalios plokštumos. Jeigu šio reikalavimo įvykdyti neįmanoma, turi būti numatomos dvi pritvirtinimo vietos: viena iš abiejų vertikaliosios vidurinės linijos pusės ir vienodu ne didesniu nei 250 mm atstumu nuo vidurinės linijos. Pritvirtinimo vieta(-os) turi būti numatoma(-os) kiek įmanoma arčiau transporto priemonės galinio krašto ir kuo aukščiau.
 1.6.
 Specialūs standartinių jungiamųjų rutulių ir A50-1–A50-5 klasių flanšinių vilkties sijų reikalavimai, įskaitant:
 1.6.1.
 A50-1 klasės jungiamųjų rutulių ir flanšinių vilkties sijų matmenis, kurie turi atitikti nustatytuosius 3 brėžinyje ir 2 lentelėje.
 1.6.2.
 A50-2, A50-3, A50-4 ir A50-5 klasių jungiamųjų rutulių ir flanšinių vilkties sijų matmenis, kurie turi atitikti nustatytuosius 4 brėžinyje ir 2 lentelėje.
 1.6.3.
 Jungiamieji rutuliai ir A50-1 – A50-5 klasių flanšinės vilkties sijos turi atitikti 3 lentelėje pateikiamas charakteristikų vertes ir su jungiamaisiais rutuliais bei minėtų klasių flanšinėmis vilkties sijomis atliktų bandymų rezultatai turi atitikti pirmiau minėtos lentelės vertes.
 3 brėžinys
 A50-1 klasės standartinių flanšinių jungiamųjų rutulių matmenys (žr. 2 lentelę)
 4 brėžinys
 A50-2–A50-5 klasių standartinių flanšinių jungiamųjų rutulių matmenys (žr. 2 lentelę)
 2 lentelė
 Standartinių flanšinių jungiamųjų rutulių matmenys (žr. 3 ir 4 brėžinius) (mm)
 Klasė
 A50-1
 A50-2, A50-4
 A50-3, A50-5
 Pastabos
 e1
 90
 83
 120
 ± 0,5
 e2
 —
 56
 55
 ± 0,5
 d2
 17
 10,5
 15
 H13
 f
 130
 110
 155
 + 6,0 – 0
 g
 50
 85
 90
 + 6,0 – 0
 c
 15
 15
 15
 didžiausia
 l
 55
 110
 120
 ± 5,0
 h
 70
 80
 80
 ± 5,0
 3 lentelė
 Standartinių flanšinių jungiamųjų rutulių tipiškos vertės
 Klasė
 A50-1
 A50-2
 A50-3
 A50-4
 A50-5
 D
 17
 20
 30
 20
 30
 S
 120
 120
 120
 150
 150
 D
 =
 Didžiausia D vertė (kN)
 S
 =
 Didžiausia statinė vertikalioji apkrova (kg)
 1.7.
 Jungiamųjų rutulių ir vilkties sijų, kurios pritvirtinamos po pardavimo, gamintojai, neturintys jokių saitų su atitinkamu transporto priemonės gamintoju, turi išmanyti šio priedo 2 punkte nustatytus sukabinimo įtaiso sujungimo reikalavimus ir turi atitikti šios taisyklės 7 priedo atitinkamus reikalavimus.
 2. JUNGIAMOSIOS MOVOS
 2.1.
 B50 klasės jungiamosios movos turi būti suprojektuotos taip, kad jas būtų galima saugiai naudoti su šio priedo 1 punkte aprašytais jungiamaisiais rutuliais ir kad jos galėtų išlaikyti nustatytas charakteristikas.
 Jungiamosios movos turi būti suprojektuotos taip, kad būtų užtikrinamas saugus sujungimas ir kad būtų atsižvelgiama į sukabinimo įtaisų nusidėvėjimą.
 2.2.
 Jungiamosios movos turi būti tinkamos atitikti 6 priedo 3.2. punkte nustatytų bandymų reikalavimus.
 2.3.
 Bet kokie papildomi įtaisai (pvz., stabdžiai, stabilizatoriai ir t. t.) neturi kaip nors pakenkti mechaniniam sujungimui.
 2.4.
 Su transporto priemone nesukabintą jungiamąją movą horizontaliai į bet kurią pusę turi būti įmanoma pasukti bent 90° atsižvelgiant į šio priedo 1 dalyje aprašytų jungiamojo rutulio ir jungties vidurinę liniją. Kartu jungiamoji mova atsižvelgiant į horizontalią plokštumą turi laisvai slankioti vertikalia kryptimi 20° į viršų ir į apačią. Be to, kartu su horizontaliu 90° sukimosi kampu turi būti įmanoma, kad jungiamoji mova abiem kryptimis apie horizontalią ašį galėtų pasisukti 25°. Horizontalioje plokštumoje turi būti įmanomi šie judesiai bet kokiu kampu:
 (i)
 ± 15° vertikalus posvyris, kai jungiamoji mova apie išilginę savo ašį horizontalioje plokštumoje pasisuka ± 25°
 (ii)
 ± 10° sukimasis apie išilginę ašį horizontalioje plokštumoje, kai jungiamoji mova vertikaliai pasislenka ± 20°
 3. VILKTIES JUNGTYS
 Šio priedo 3.1–3.6 punktų reikalavimai taikomi visoms C50 klasės vilkties jungtims. Papildomi reikalavimai, kuriuos turi atitikti standartinės C50-1–C50-6 klasių vilkties jungtys, pateikti 3.7 punkte.
 3.1. Eksploatavimo reikalavimai – Visos vilkties jungtys turi būti tinkamos atitikti 6 priedo 3.3 punkte nurodytų bandymų reikalavimus.
 3.2. Tinkamos sukabintuvo ąsos – C50 klasė vilkties jungtys turi būti suderinamos su visomis D50 klasės sukabintuvo ąsomis ir nustatytas charakteristikas atitinkančiais sukabinimo įtaisais.
 3.3. Griebtuvas
 C50 klasės vilkties jungtys turi turėti griebtuvą, kuris suprojektuotas taip, kad atitinkama sukabintuvo ąsa būtų nukreipiama į sukabinimo įtaisą.
 Jeigu griebtuvas arba atraminė griebtuvo dalis gali suktis apie vertikalią ašį, jis pats automatiškai turi nusistatyti į normalią padėtį ir, kai sukabinimo įtaiso kaištis nėra įkištas, tas griebtuvas toje normalioje padėtyje yra gana nepaslankus, kad sukabinimo proceso metu griebtuvas sukabintuvo ąsai galėtų atstoti kreipiamąją.
 Jeigu griebtuvas arba atraminė jo dalis gali suktis apie horizontalią skersinę ašį, sujungimą, apie kurį sukasi griebtuvas, normalioje padėtyje turi išlaikyti pasipriešinimo sukimui momentas. Tas sulaikomasis sukimo momentas turi būti toks, kad jo pakaktų griebtuvo galą vertikaliai į viršų veikiančią 200 N jėgą išlaikyti taip, jog sujungimas, apie kurį sukasi griebtuvas, nebūtų išstumtas iš normalios savo padėties. Pasipriešinimo sukimui momentas turi būti didesnis nei sukuriamasis šio priedo 3.6. punkte aprašytąja rankena. Turi būti įmanoma griebtuvą ranka nustatyti į įprastą padėtį. Apie skersinę horizontalią ašį besisukančiam griebtuvui patvirtinama ne didesnė kaip 50 kg atramos vertikali apkrova S ir ne didesnė kaip 5 kN V vertė.
 Jeigu griebtuvas arba atraminė jo dalis sukasi apie išilginę ašį, sukimasis yra apribojamas bent 100 Nm sulaikomuoju sukimo momentu.
 Mažiausias privalomas griebtuvo dydis priklauso nuo sukabinimo įtaiso D vertės:
 D vertė ≤ 18 kN– plotis 150 mm, aukštis 100 mm
 D vertė > 18 kN ≤ 25 kN– plotis 280 mm, aukštis 170 mm
 D vertė > 25 kN– plotis 360 mm, aukštis 200 mm
 Išorines griebtuvo briaunas galima apdirbti tam tiktu spinduliu.
 Su C 50-X klasės vilkties jungtimis leidžiama naudoti mažesnius griebtuvus, jeigu tie griebtuvai naudojami tik su priekabomis, kurios tiltas (-ai) sutampa su jos sunkio centru ir kurios didžiausia leistina masė neviršija 3,5 tonos, arba jeigu griebtuvo iš pirmiau minėtos lentelės negalima naudoti dėl techninių priežasčių, ir, be to, jeigu yra specialių aplinkybių, pvz., vizualinės apžvalgos priemonių, užtikrinančių automatinio sukabinimo saugumą, ir jeigu taikymo sritis yra apribota patvirtinimu, atsižvelgiant į informaciją, kurią sukabinimo įtaiso gamintojas pateikė 1 priede nurodyta pranešimo forma.
 3.4. Mažiausias sujungtos sukabintuvo ąsos paslankumas
 Sujungtos su vilkimo sija tačiau nepritvirtintos prie transporto priemonės sukabintuvo ąsos paslankumas turi atitikti toliau nurodytąjį. Jeigu paslankumas iš dalies užtikrinamas specialiąja jungtimi (tik C50-X klasės vilkties jungtimis), 1 priede pateikta pranešimo forma nurodoma taikymo sritis turi būti apribojama 7 priedo 1.3.8. punkte nustatytais atvejais.
 3.4.1.
 ± 90° horizontalioje plokštumoje apie vertikalią ašį transporto priemonės išilginės ašies atžvilgiu – žr. 5 brėžinį.
 5 brėžinys
 Sujungtos sukabintuvo ąsos sukimasis horizontalioje plokštumoje
 3.4.2.
 ± 20° vertikalioje plokštumoje apie skersinę transporto priemonės skersinės ašies atžvilgiu – žr. 6 brėžinį.
 6 brėžinys
 Sujungtos sukabintuvo ąsos sukimasis apie vertikalią ašį
 3.4.3.
 ± 25° sukimasis apie išilginę savo ašį atsižvelgiant į transporto priemonės horizontalią plokštumą – žr. 7 brėžinį.
 7 brėžinys
 Sujungtos sukabintuvo ąsos sukimasis apie savo ašį
 3.5. Fiksavimas, kad sukabinimo įtaisas neatsikabintų savaime:
 Įkištas sukabinimo įtaiso kaištis turi būti užfiksuotas dviem standžiai mechaniškai sujungtais fiksavimo įtaisais, iš kurių vienas neturi nustoti veikti, jeigu sugestų kitas.
 Kad sukabinimo įtaisas yra sukabintas ir sutvirtintas nejudamai, turi būti aiškiai matyti pažvelgus į mechaninio įtaiso išorę. Turi būti įmanoma indikatoriaus padėtį patikrinti apčiuopiant, pvz., tamsoje.
 Pažvelgus į mechaninį įtaisą turi būti matoma, kad abu fiksavimo įtaisai yra sukabinti (ir jų būklė).
 Tačiau pakanka, kad būtų matoma, jog yra sujungtas tik vienas fiksavimo įtaisas, jeigu sukabinimo įtaisas yra suprojektuotas taip, kad antrasis fiksavimo įtaisas įsijungia savaime.
 3.6. Rankenos
 Rankenos turi būti suprojektuotos taip, kad būtų patogu jas naudoti ir jų galai turi būti apvalinti. Sukabinimo įtaisas turi būti be aštrių briaunų arba jame greta rankenos turi nebūti suspaudimo vietų, kuriose būtų pavojus susižeisti eksploatuojant sukabinimo įtaisą. Be sukabintuvo ąsos sukabinimo įtaiso atkabinimo jėga, išmatuota statmenai rankenai ir išilgai rankenos spaudimo krypties, turi nebūti didesnė kaip 250 N.
 3.7. Specialūs C50-1–C50-6 klasės standartinių vilkties jungčių reikalavimai:
 3.7.1.
 Sukabintuvo ąsa apie skersinę ašį turi suktis dėl to, kad sukabinimo įtaiso kaištis yra rutulio formos (ne dėl jungties konstrukcijos);
 3.7.2.
 Tempimo ir gniuždomąją smūginę apkrovos, kurios išilgai išilginės ašies atsiranda dėl sukabinimo kaiščio ir sukabintuvo ąsos tarpo, turi būti mažinamos spyruokle ir (arba) slopintuvais (išskyrus C 50-1 klasės vilkties jungtis).
 3.7.3.
 Turi būti laikomasi 8 brėžinyje ir 4 lentelėje nustatytų matmenų.
 3.7.4.
 Sukabinimo įtaisai turi atitikti 5 lentelėje nurodytas tipiškas vertes ir su tais įtaisais atlikto bandymo rezultatai turi atitiktis tas vertes.
 3.7.5.
 Sukabinimo įtaisas turi būti atkabinamas prie jo pritvirtinta rankena (ne nuotolinio valdymo įtaisu).
 8 brėžinys
 Standartinių vilkties jungčių matmenys (mm) (žr. 4 lentelę)
 4 lentelė
 Standartinių vilkties jungčių matmenys (žr. 8 brėžinį) (mm)
 Klasė
 C50-1
 C50-2
 C50-3
 C50-4
 C50-5
 C50-6 C50-7
 Pastabos
 e1
 83
 83
 120
 140
 160
 160
 ± 0,5
 e2
 56
 56
 55
 80
 100
 100
 ± 0,5
 d1
 —
 54
 74
 84
 94
 94
 didžiausia
 d2
 10,5
 10,5
 15
 17
 21
 21
 H13
 F
 110
 110
 155
 180
 200
 200
 + 6,0 – 0
 G
 85
 85
 90
 120
 140
 140
 ± 3,0
 A
 100
 170
 200
 200
 200
 200
 + 20,0 – 0
 B
 150
 280
 360
 360
 360
 360
 + 20,0 – 0
 C
 20
 20
 24
 30
 30
 30
 didžiausia
 H
 150
 190
 265
 265
 265
 265
 didžiausia
 l1
 —
 150
 250
 300
 300
 300
 didžiausia
 l2
 150
 300
 330
 330
 330
 330
 didžiausia
 l3
 100
 160
 180
 180
 180
 180
 ± 20,0
 T
 —
 15
 20
 35
 35
 35
 didžiausia
 5 lentelė
 Tipiškos standartinių vilkties jungčių vertės
 Klasė
 C50-1
 C50-2
 C50-3
 C50-4
 C50-5
 C50-6
 C50-7
 D
 18
 25
 70
 100
 130
 190
 190
 Dc
 18
 25
 50
 70
 90
 120
 130
 S
 200
 250
 650
 900
 1 000
 1 000
 1 000
 V
 12
 10
 18
 25
 35
 50
 75
 D= didžiausia D vertė (kN)
 Dc= didžiausia D vertė (kN) naudojant su priekaba, kurios tiltas(-ai) sutampa su jos sunkio centru
 S= didžiausia sukabinimo įtaisą veikianti statinė vertikalioji apkrova (kg)
 V= didžiausia V vertė (kN)
 4. SUKABINTUVO ĄSOS
 4.1. Bendrieji D50 klasės sukabintuvo ąsų reikalavimai:
 Su visomis D50 klasės sukabintuvų ąsomis 6 priedo 3.4. punkte nurodyto atlikto bandymo rezultatai turi atitikti nustatytuosius.
 D 50 klasės sukabintuvo ąsos yra skirtos naudoti su C 50 vilkties jungtimis. Sukabintuvo ąsos neturi suktis aplink savo ašį (atitinkamas sukabinimo įtaisas gali suktis).
 Jeigu D 50 klasės sukabintuvo ąsos turi įvores, tos įvorės turi atitikti 9 (išskyrus D 50-C klasės sukabintuvo ąsas) arba 10 brėžinyje nurodytus matmenis.
 Įvorės neturi būti suvirintos su sukabintuvo ąsomis.
 D 50 klasės sukabintuvo ąsos matmenys turi atitikti nurodytuosius 4.2. punkte. D 50-X klasės sukabintuvo ąsų strypo forma nėra konkrečiai apibrėžta, tačiau 210 mm atstumas nuo ąsos vidurio, aukštis „h“ ir plotis „b“ turi atitikti 6 lentelėje nurodytas ribas.
 9 brėžinys
 D50 klasės sukabintuvo ąsų įvorė su prapjova
 10 brėžinys
 D50-C klasės sukabintuvo ąsų įvorė be prapjovos
 6 lentelė
 D50-A ir D50-X sukabintuvo ąsų matmenys (žr. 11 brėžinį)
 Klasė
 h (mm)
 b (mm)
 D50-A
 65 +2/– 1
 60 +2/– 1
 D50-X
 ne daugiau nei 80
 ne daugiau nei 62
 7 lentelė
 Tipiškos standartinių sukabintuvo ąsų vertės
 Klasė
 D
 Dc
 S
 V
 D50-A
 130
 90
 1 000
 30
 D50-B
 130
 90
 1 000
 25
 D50-C
 190
 120
 1 000
 50
 D50-D
 190
 130
 1 000
 75
 4.2. Specialūs D50 klasės sukabintuvo ąsų reikalavimai:
 4.2.1.
 D50-A ir D50-X klasė sukabintuvo ąsų matmenys turi atitikti nurodytuosius 11 brėžinyje.
 11 brėžinys
 D50-A ir D50-X klasės sukabintuvo ąsų matmenys (žr. 6 lentelę)
 4.2.2.
 D50-B klasės sukabintuvo ąsų matmenys turi atitikti nustatytuosius 12 brėžinyje.
 12 brėžinys
 D50-B klasės sukabintuvo ąsų matmenys (žr. kitus matmenis 11 brėžinyje)
 4.2.3.
 D50-C ir D50-D klasių sukabintuvo ąsų matmenys turi atitikti nurodytuosius 13 brėžinyje.
 13 brėžinys
 D50-C ir D50-D klasių sukabintuvo ąsų matmenys (žr. kitus matmenis 11 brėžinyje)
 4.2.4.
 D50-C ir D50-D klasių sukabintuvo ąsos turi būti sumontuotos su 10 brėžinyje nurodytomis įvorėmis be prapjovos.
 4.3. Standartinių sukabintuvo ąsų apkrovos vertės
 Nustatytus reikalavimus atitinkančios sukabintuvo ąsos ir jos pritvirtinimo priemonės turi atitikti 7 lentelėje nurodytas apkrovos vertes ir su ta ąsa bei jos pritvirtinimo priemonėmis atlikto bandymo rezultatai taip pat turi atitikti tas vertes.
 4.4. Bendrieji L klasės žiedinių sukabintuvo ąsų reikalavimai:
 4.4.1.
 L klasės žiedinės sukabintuvo ąsos skirtos naudoti su kablį turinčiais K klasės sukabinimo įtaisais.
 4.4.2.
 Jeigu naudojamos su kablį turinčiais K klasės sukabinimo įtaisais, jos turi atitikti šio priedo 10.2 punkte nustatytus paslankumo reikalavimus.
 4.4.3.
 L klasės žiedinių sukabintuvo ąsų matmenys turi atitikti nustatytuosius 14 brėžinyje ir 8 lentelėje.
 14 brėžinys
 L klasės žiedinių sukabintuvo ąsų matmenys (žr. 8 lentelę)
 4.4.4.
 Su L klasės žiedinėmis sukabintuvo ąsomis atliktų 6 priedo 3.4 punkte nurodytų bandymų rezultatai turi atitikti nustatytuosius ir ąsos turi atitikti 9 lentelėje nurodytas tipiškas vertes.
 8 lentelė
 L klasės žiedinių sukabintuvo ąsų matmenys (žr. 14 brėžinį)
 (mm)
 Klasė
 L1
 L2
 L3
 L4
 L5
 Pastabos
 a
 68 + 1,6/– 0,0
 76,2 ± 0,8
 76,2 ± 0,8
 76,2 ± 0,8
 68 + 1,6/– 0,0
 b
 41,2 ± 0,8
 41,2 ± 0,8
 41,2 ± 0,8
 41,2 ± 0,8
 41,2 ± 0,8
 c
 70
 65
 65
 65
 70
 Ne mažiau nei
 9 lentelė
 L klasė žiedinių sukabintuvo ąsų tipiškos vertės
 Klasė
 L1
 L2
 L3
 L4
 L5
 D kN
 30
 70
 100
 130
 180
 Dc kN
 27
 54
 70
 90
 120
 S kg
 200
 700
 950
 1 000
 1 000
 V kN
 12
 18
 25
 35
 50
 5. VILKIMO SIJOS
 5.1. E klasės vilkimo sijos turi atitikti 6 priedo 3.3. punkte nustatytų bandymų reikalavimus.
 5.2. Siekiant, kad būtų galima sukabinti su vilkiku, vilkimo sijoms galima pritvirtinti 2 punkte minėtas jungiamąsias movas arba šio priedo 4 punkte nurodytas sukabintuvo ąsas.
 5.3. Lanksčiųjų vilkimo sijų aukštį reguliuojantys įtaisai
 5.3.1.
 Lanksčioji vilkimo sija turi turėti įtaisus, kuriais vilkimo sijos aukštį būtų galima sureguliuoti atsižvelgiant į sukabinimo įtaisą arba griebtuvą. Tie reguliavimo įtaisai turi būti suprojektuoti taip, kad vilkimo sijos aukštį be įrankių arba kokių kitų pagalbinių priemonių galėtų sureguliuoti vienas asmuo.
 5.3.2.
 Aukščio reguliavimo įtaisais sukabintuvo ąsas arba jungiamuosius rutulius turi būti įmanoma iš virš žemės esančios horizontalios plokštumos bent 300 mm pakelti į viršų ir tiek pat nuleisti į apačią. Tokiu intervalu vilkimo siją turi būti įmanoma reguliuoti laipsniškai arba ne ilgesnėmis kaip 50 mm eigos atkarpomis, kurios nurodytos sukabintuvo ąsoje arba rutuliniame lankste.
 5.3.3.
 Aukščio reguliavimo įtaisai turi netrukdyti laisvai judėti vilkimo sijai po to, kai ji sukabinama.
 5.3.4.
 Aukščio reguliavimo įtaisai turi netrukdyti veikti bet kokiam inerciniam stabdžiui.
 5.4. Jeigu vilkimo sijos sujungtos su mechaniniais impulsiniais stabdžiais, atstumas nuo sukabintuvo ąsos vidurio iki sukabintuvo ąsos laisvai besisukiojančio strypo, jeigu stabdys įjungtas, neturi būti mažesnis nei 200 mm. Jeigu sukabintuvo ąsos strypas įkištas iki galo, tas atstumas neturi būti mažesnis nei 150 mm.
 5.5. Vilkimo sijos, skirtos naudoti su priekabomis, kurių tiltas (-ai) sutampa su jų sunkio centru, atsparumo momentas šoninėms jėgoms turi būti bent perpus didesnis už tokį patį atsparumo momentą vertikalioms jėgoms.
 6. PRIKABINIMO SIJOS
 6.1.
 F klasės prikabinimo sijos turi atitikti 6 priedo, 3.3 punkte nustatytų bandymų rezultatus.
 6.2.
 Skylės C klasės standartinėms vilkties jungtims pritvirtinti išdėstomos taip, kaip toliau nurodoma 15 brėžinyje ir 10 lentelėje.
 6.3.
 Prikabinimo sijos neturi būti privirinamos prie važiuoklės, kėbulo arba kitos transporto priemonės dalies.
 15 brėžinys
 Standartinių vilkties jungčių pritvirtinimo matmenys (žr. 10 lentelę)
 10 lentelė
 Standartinių vilkties jungčių pritvirtinimo matmenys (žr. 15 brėžinį)
 (mm)
 Klasė
 C50-1
 C50-2
 C50-3
 C50-4
 C50-5
 C50-6C50-7
 Pastabos
 e1
 83
 83
 120
 140
 160
 160
 ± 0,5
 e2
 56
 56
 55
 80
 100
 100
 ± 0,5
 d1
 —
 55
 75
 85
 95
 95
 + 1,0/– 0,5
 d2
 10,5
 10,5
 15
 17
 21
 21
 H13
 T
 —
 15
 20
 35
 35
 35
 didžiausia
 F
 120
 120
 165
 190
 210
 210
 mažiausia
 G
 95
 95
 100
 130
 150
 150
 mažiausia
 L1
 —
 200
 300
 400
 400
 400
 mažiausia
 7. BALNINIAI SUKABINTUVAI IR POSŪKIO METU PUSPRIEKABĖS VALDYMĄ UŽTIKRINANČIOS SUDEDAMOSIOS DALYS
 Visiems G 50 klasės balniniams sukabintuvams taikomi 7.1–7.7 punktų reikalavimai.
 7.9 punkte išvardyti papildomi reikalavimai, kuriuos turi atitikti standartiniai sukabinimo įtaisai.
 Posūkio metu puspriekabės valdymą užtikrinančios sudedamosios dalys turi atitikti 7.8 punkto reikalavimus.
 7.1. Tinkami balninio sukabintuvo kaiščiai
 G 50 klasės balniniai sukabintuvai turi būti suprojektuoti taip, kad juos būtų galima naudoti su H 50 klasės sukabinimo įtaiso kaiščiais ir kad kartu su tais kaiščiais balniniai sukabintuvai atitiktų nustatytas technines charakteristikas.
 7.2. Kreipiamosios
 Balniniai sukabintuvai turi turėti kreipiamąsias, kurios užtikrintų saugų ir patikimą kaiščio sukabinimą. Priekinės kreipiamųjų dalies plotis, jei tai standartiniai 50 mm skersmens balniniai sukabintuvai, turi būti bent 350 mm (žr. 16 brėžinį).
 Jei tai maži nestandartiniai G50-X klasės balniniai sukabintuvai, kurių didžiausia „D“ vertė yra 25 kN, priekinės kreipiamųjų dalies plotis turi būti bent 250 mm.
 16 brėžinys
 Standartinių balninių sukabintuvų matmenys (žr. 11 lentelę)
 16a brėžinys
 Balniniams sukabintuvams skirtų J klasės jungiamųjų plokščių tvirtinimo skylių leidžiamosios nuokrypos (žr. šio priedo 9.1 punktą)
 11 lentelė
 Standartinių balninių sukabintuvų matmenys (žr. 16 brėžinį)
 (mm)
 Klasė
 G50-1
 G50-2
 G50-3
 G50-4
 G50-5
 G50-6
 H
 140-159
 160-179
 180-199
 200-219
 220-239
 240-260
 7.3. Mažiausias balninio sukabinimo įtaiso paslankumas
 Puspriekabės kaištį įstačius į balninio sukabintuvo užraktą, jeigu balninis sukabintuvas neprisuktas prie transporto priemonės arba jungiamosios plokštės, tačiau atsižvelgiant į tvirtinimo varžtų poveikį, balninis sukabintuvas turi leisti, kad sukabinimo kaiščio paslankumas vienu metu atitiktų šias mažiausias vertes:
 7.3.1.
 ± 90° aplink vertikalią ašį (šis reikalavimas netaikomas balniniams sukabintuvams, kurie skirti tokiam puspriekabės valdymui, kad posūkio metu jos tiltas kelio plokštumoje pasisuktų posūkio centro link);
 7.3.2.
 ± 12° aplink horizontalią ašį, skersai transporto priemonės judėjimo krypčiai. Toks kampas nebūtinai taikomas visureigėms transporto priemonėms.
 7.3.3.
 Leidžiama, kad kaištis apie išilginę ašį suktųsi ne daugiau nei ± 3°. Tačiau balniniame sukabintuve, turinčiame apatinį rėmą, užtikrinantį sukabintuvo svyravimą apie išilginę ir skersinę ašis, tas kampas gali būti didesnis, jeigu fiksavimo mechanizmas užtikrina, kad sukimasis nebūtų didesnis nei ± 3°.
 7.4. Fiksavimo įtaisai, apsaugantys, kad kaištis neištrūktų iš balninių sukabintuvų
 Sukabintas balninis sukabintuvas turi būti užfiksuojamas dviem standaus sukabinimo įtaisais, iš kurių kiekvienas turi išlikti užfiksuotas, jeigu sugestų kitas fiksavimo įtaisas.
 Pirmasis fiksavimo įtaisas turi įsijungti automatiškai, tačiau antrasis fiksavimo įtaisas gali būti automatinis arba jį turi būti įmanoma įjungti ranka. Antrąjį fiksavimo įtaisą galima suprojektuoti taip, kad jis veiktų kartu su pirmuoju įtaisu ir užtikrintų papildomą standųjį mechaninį pirmojo įtaiso sujungimą. Antrąjį fiksavimo įtaisą turi būti įmanoma įjungti tik tada, jeigu tinkamai buvo įjungtas pirmasis įtaisas.
 Fiksavimo įtaisai neturi išsijungti savaime. Juos išjungti turi vairuotojas arba transporto priemonė operatorius. Kad sukabinimo įtaisas yra sukabintas ir užfiksuotas, turi būti matyti pažvelgus į mechaninio įtaiso išorę ir indikatoriaus padėtį turi būti įmanoma patikrinti apčiuopiant, pvz., tamsoje.
 Rodmenų įtaisas turi teikti rodmenis, kad įjungti pirmasis ir antrasis fiksavimo įtaisai, tačiau pakanka nurodyti, kad įjungtas tik vienas įtaisas, jeigu šiuo atveju kitas įtaisas įjungiamas tuo pačiu metu ir toks veikimas numatytas projektuojant įtaisus.
 7.5. Valdymo įtaisai arba išjungimo mechanizmai
 Turi būti numatyta, kad įjungtais valdymo įtaisais arba išjungimo mechanizmais nebūtų įmanoma manipuliuoti netyčia arba atsitiktinai. Fiksavimo sistema turi būti tokia, kad norint išjungti fiksavimo įtaisą ir tada manipuliuoti sukabinimo įtaiso išjungimo mechanizmu, tektų imtis aktyvių ir sąmoningų veiksmų.
 7.6. Paviršiaus apdirbimas
 Sukabintuvo plokštės ir užrakto paviršiai turi atitikti jų eksploatavimui nustatytus reikalavimus ir būti apdoroti mašinomis, kalti, lieti arba presuoti.
 7.7. Apkrovos reikalavimai
 Su visais balniniais sukabintuvais atliktų 6 priedo 3.7 punkte nurodytų bandymų rezultatai turi atitikti nustatytuosius.
 7.8. Posūkio metu puspriekabės valdymą užtikrinančios sudedamosios dalys
 7.8.1.
 Sudedamųjų dalių, posūkio metu užtikrinančių tokį puspriekabės valdymą, kad galinis jos tiltas kelio plokštumoje pasisuktų posūkio centro link, matmenys turi atitikti nurodytuosius 17 brėžinyje.
 17 brėžinys
 Spyruoklėmis tvirtinamų posūkio metu puspriekabės valdymą užtikrinančių sudedamųjų dalių matmenys
 7.8.2.
 Posūkio metu puspriekabės valdymą užtikrinanti sudedamoji dalis neturi kliudyti puspriekabę saugiai sukabinti su balniniu sukabintuvu ir turi būti pritvirtinama spyruokle. Spyruoklės standumas turi būti parinktas taip, kad su balniniu sukabintuvu būtų įmanoma sukabinti nepakrautą puspriekabę ir kad, kai puspriekabės masė atitinka didžiausią leistiną pakrautos transporto priemonės masę, posūkio metu puspriekabės valdymą užtikrinanti sudedamoji dalis transporto priemonei važiuojant, būtų stipriai prisispaudusi prie sukabintuvo šonų. Nuo balninio sukabintuvo turi būti įmanoma atkabinti ir pakrautą, ir nepakrautą puspriekabę.
 7.9. Specialūs standartinių balninių sukabintuvų reikalavimai:
 7.9.1.
 matmenys turi atitikti nustatytuosius 16 brėžinyje ir 11 lentelėje.
 7.9.2.
 eksploatuojant balninius sukabintuvus turi būti įmanoma taikyti 150 kN D vertę ir 20 tonų U vertę bei su jais atlikus bandymus turi būti nustatomos pirmiau minėtos vertės.
 7.9.3.
 atkabinti sukabintuvą turi būti įmanoma tiesiogiai prie to sukabintuvo pritvirtinta rankena.
 7.9.4.
 standartiniai balniniai sukabintuvai turi būti tinkami, kad prie jų būtų galima pritvirtinti sudedamąsias dalis, posūkio metu užtikrinančias tokį puspriekabės valdymą, jog galinis jos tiltas kelio plokštumoje pasisuktų posūkio centro link – žr. 7.8 punktą.
 8. BALNINIŲ SUKABINTUVŲ KAIŠČIAI
 8.1.
 H 50 klasės balninio sukabintuvo kaiščių (ISO 337) matmenys turi atitikti nustatytuosius 18 brėžinyje.
 18 brėžinys
 H 50 klasės balninio sukabintuvo kaiščių matmenys
 8.2.
 Su balninio sukabintuvo kaiščiais atliktų 6 priedo 3.9. punkte nurodytų bandymų rezultatai turi atitikti nustatytuosius.
 9. JUNGIAMOSIOS PLOKŠTĖS
 9.1.
 Balniniams sukabintuvams skirtų J klasės jungiamųjų plokščių apskritosios pritvirtinimo skylės turi būti išdėstytos kaip nurodyta 16a brėžinyje, jeigu tos plokštės turi būti naudojamos su standartiniais balniniais sukabintuvais. Tačiau pritvirtinimo skylės turi būti 17 mm + 2,0 mm/– 0,0 mm skersmens. Jos turi būti apskritos, NE pailgosios (žr. 16a brėžinį).
 9.2.
 Standartinių balninių sukabintuvų jungiamosios plokštės turi būti tinkamos, kad puspriekabę būtų galima valdyti taip, jog posūkio metu tos puspriekabės galinis tiltas kelio plokštumoje pasisuktų posūkio centro link (su posūkio metu puspriekabės valdymą užtikrinančiomis sudedamosiomis dalimis). Nestandartinių balninių sukabintuvų jungiamosios plokštės, kurios nėra pritaikytos, kad puspriekabę būtų galima valdyti taip, jog posūkio metu tos puspriekabės galinis tiltas kelio plokštumoje pasisuktų posūkio centro link, turi būti atitinkamai paženklinamos.
 9.3.
 Su balninių sukabintuvų jungiamosiomis plokštėmis atliktų 6 priedo 3.8 punkte nurodytų bandymų rezultatai turi atitikti nustatytuosius.
 10. KABLĮ TURINTYS SUKABINIMO ĮTAISAI
 10.1. Bendrieji kablį turinčių K klasės sukabinimo įtaisų reikalavimai:
 10.1.1.
 Su visais kablį turinčiais K klasės sukabinimo įtaisais atliktų 6 priedo 3.5 punkte nurodytų bandymų rezultatai turi atitikti nustatytuosius ir tie įtaisai turi atitikti 13 lentelėje nurodytas tipiškas vertes.
 10.1.2.
 Kablį turinčių K klasės sukabinimo įtaisų matmenys turi atitikti nurodytuosius 19 brėžinyje ir 12 lentelėje. K1–K4 klasių įtaisai – tai neautomatiniai sukabinimo įtaisai, skirti naudoti tik su priekabomis, kurių didžiausia leidžiamoji masė neviršija 3,5 tonų, o KA1–KA3 klasių sukabinimo įtaisai yra automatiniai.
 19 brėžinys
 Kablį turinčių K klasės sukabinimo įtaisų matmenys ir paslankumas
 10.1.3.
 Kablį turintis sukabinimo įtaisas turi būti naudojamas tik su žiedine sukabintuvo ąsa, o jeigu K klasės sukabinimo įtaisas naudojamas su L klasės žiedine sukabintuvo ąsa, sukabinimo įtaiso paslankumo laipsniai turi atitikti nustatytuosius šio priedo 10.2 punkte.
 10.1.4.
 Kablį turintis K klasės sukabinimo įtaisas turi būti naudojamas su žiedine ąsa, užtikrinančia ne mažesnį nei 3 mm tarpelį arba laisvąją eigą, o jeigu ąsa nauja, tada didžiausias tarpelis turi būti 5 mm. Tinkamas sukabintuvo ąsas 1 priede pateikta pranešimo forma turi nurodyti sukabinimo įtaiso gamintojas.
 10.2. K klasės sukabinimo įtaiso, jeigu naudojamas su L klasės žiedine ąsa, tačiau nepritvirtintas prie transporto priemonės, paeiliui fiksuojamų paslankumo kampų vertės turi atitikti toliau nurodomąsias – žr. taip pat 19 brėžinį:
 10.2.1.
 ± 90° horizontalioje plokštumoje apie vertikalią sukabinimo įtaiso ašį;
 10.2.2.
 ± 40° vertikalioje plokštumoje apie horizontalią skersinę sukabinimo įtaiso ašį;
 10.2.3.
 ± 20° sukimasis apie savo ašį horizontalioje išilginės vidurinės sukabinimo įtaiso linijos plokštumoje.
 10.3. Automatiniai kablį turintys K klasės sukabinimo įtaisai turi turėti griebtuvą, kuris suprojektuotas taip, kad sukabintuvo ąsa būtų nukreipiama į sukabinimo įtaisą.
 10.4. Fiksavimas, apsaugantis, kad sukabinimo įtaisas neatsikabintų savaime:
 Sujungtas sukabinimo įtaisas turi būti fiksuojamas dviem standžiai mechaniškai užspaudžiamais fiksavimo įtaisais, iš kurių kiekvienas turi išlikti užfiksuotas, jeigu sugestų kitas fiksavimo įtaisas.
 Kad sukabinimo įtaisas yra sukabintas ir užfiksuotas, turi būti matyti pažvelgus į mechaninio įtaiso išorę. Indikatoriaus padėtį turi būti įmanoma patikrinti apčiuopiant, pvz., tamsoje.
 Mechaninis rodmenų įtaisas turi teikti rodmenis, kad įjungti abu fiksavimo įtaisai (IR reikalavimai).
 Tačiau pakanka nurodyti, kad įjungtas tik vienas įtaisas, jeigu šiuo atveju kitas įtaisas įjungiamas tuo pačiu metu ir toks veikimas numatytas projektuojant įtaisus.
 10.5. Rankenos
 Rankenos turi būti suprojektuotos taip, kad būtų patogu jas naudoti ir jų galai turi būti apvalinti. Sukabinimo įtaisas turi būti be aštrių briaunų arba jame greta rankenos turi nebūti suspaudimo vietų, kuriose būtų pavojus susižeisti eksploatuojant sukabinimo įtaisą. Be sukabintuvo ąsos sukabinimo įtaiso atkabinimo jėga, išmatuota statmenai rankenai ir išilgai rankenos spaudimo krypties, turi nebūti didesnė kaip 250 N.
 12 lentelė
 Kablį turinčių K klasės sukabinimo įtaisų matmenys (žr. 19 brėžinį)
 Klasė
 K1
 K2
 K3
 K4
 KA1
 KA2
 KA3
 Pastabos
 e1
 —
 83
 83
 120
 120
 140
 160
 ± 0,5
 e2
 —
 56
 56
 55
 55
 80
 100
 ± 0,5
 e3
 90
 —
 —
 —
 —
 —
 —
 ± 0,5
 d2
 17
 10,5
 10,5
 15
 15
 17
 21
 H13
 c
 3
 3
 3
 3
 3
 3
 3
 Mažiausias
 f
 130
 175
 175
 180
 180
 200
 200
 Didžiausias
 g
 100
 100
 100
 120
 120
 140
 200
 Didžiausias
 a
 45
 45
 45
 45
 45
 45
 45
 + 1,6/– 0,0
 L1
 120
 120
 120
 120
 250
 300
 300
 Didžiausias
 L2
 74
 74
 63
 74
 90
 90
 90
 Didžiausias
 L3
 110
 130
 130
 150
 150
 200
 200
 Didžiausias
 13 lentelė
 Tipiškos kablį turinčių K klasės sukabinimo įtaisų vertės
 Klasė
 K1
 K2
 K3
 K4
 KA1
 KA2
 KA3
 D kN
 17
 20
 20
 25
 70
 100
 130
 Dc kN
 —
 —
 17
 20
 54
 70
 90
 S kg
 120
 120
 200
 250
 700
 900
 1 000
 V kN
 —
 —
 10
 10
 18
 25
 35
 11. T KLASĖS SPECIALIOS VILKTIES JUNGTYS
 11.1.
 T klasės specialios vilkties jungtys skirtos naudoti su specialiais autotraukiniais, pvz., priekabomis transporto priemonėmis gabenti. Šios transporto priemonės būna specialios konstrukcijos ir jų sukabinimo įtaisą gali tekti pritvirtinti tam tikroje arba neįprastoje vietoje.
 11.2.
 T klasės sukabinimo įtaisus turi būti leidžiama naudoti su tik su priekabomis, kurių tiltas (-ai) sutampa su jų sunkio centru, ir apie šį apribojimą turi būti informuojama 1 priede nustatyta pranešimo forma.
 11.3.
 T klasės sukabinimo įtaisai turi būti patvirtinami poromis ir juos turi būti įmanoma atskirti tik dirbtuvėse tokiais įrankiais, kokių paprastai nesivežama transporto priemonėje.
 11.4.
 T klasės sukabinimo įtaisai neturi būti automatinio veikimo.
 11.5.
 T klasės sukabinimo įtaisai turi atitikti 6 priedo 3.3 punkte, išskyrus 3.3.4 punktą, nustatytus atitinkamo bandymo reikalavimus.
 11.6.
 Nepritvirtinto prie transporto priemonės, tačiau surinkto sukabinimo įtaiso, kurio padėtis atitinką įprastąją padėtį, kai jis būna pritvirtintas prie transporto priemonės, mažiausi vienu metu nustatyti paslankumo kampai:
 11.6.1.
 ± 90° horizontalioje plokštumoje apie vertikalią ašį;
 11.6.2.
 ± 8° vertikalioje plokštumoje apie horizontalią skersinę ašį;
 11.6.3.
 ± 3° sukimasis apie savo ašį ir horizontalią išilginę sukabinimo įtaiso ašį.
 12. NUOTOLINIO RODMENŲ PATEIKIMO IR NUOTOLINIO VALDYMO ĮTAISAI
 12.1. Bendrieji reikalavimai
 Nuotolinio rodmenų pateikimo ir nuotolinio valdymo įtaisus galima pritvirtinti tik C 50-X ir G 50-X klasių automatiniuose sukabinimo įtaisuose.
 Nuotolinio rodmenų pateikimo ir nuotolinio valdymo įtaisai neturi riboti sukabintos ąsos arba sukabintos puspriekabės mažiausios laisvosios eigos. Tie įtaisai turi būti neišardomai sujungti su transporto priemone.
 Visiems nuotolinio rodmenų pateikimo arba nuotolinio valdymo įtaisams bei visoms kontrolės ir perdavimo įtaisų sudedamosioms dalims taikoma sukabinimo įtaiso išbandymo ir patvirtinimo tvarka.
 12.2. Nuotolinis rodmenų pateikimas
 12.2.1.
 Jeigu sukabinimas atliekamas automatiškai, nuotolinio rodmenų pateikimo įtaisai apie sukabinimo įtaiso sukabinimą ir užblokavimą dviem fiksavimo įtaisais, signalizuoja regimuoju signalu pagal 12.2.2 punktą. Apie neužfiksuotą įtaiso padėtį papildomai galima signalizuoti taip, kaip nustatoma 12.2.3 punkte.
 Nuotolinio rodmenų pateikimo įtaisas turi būti automatiškai įjungiamas ir vėl nustatomas į pradinę padėtį kiekvieną kartą atkabinant ir sukabinant sukabinimo įtaisą.
 12.2.2.
 Apie sukabinimo įtaiso sukabinimą ir užfiksavimą dviem įtaisais signalizuojama žalios spalvos šviesos signalu.
 12.2.3.
 Jeigu signalizuojama apie nesukabintą sukabinimo įtaisą ir (arba) to įtaiso neužfiksavimą, naudojamas raudonos spalvos šviesos signalas.
 12.2.4.
 Jeigu teikiami rodmenys apie automatinio sukabinimo užbaigimą, nuotolinis rodmenų pateikimo indikatorius turi būti tinkamas, kad būtų pateikiami rodmenų apie tai, kad sukabinimo kaištis iki galo yra įkištas į užraktą ir kad tas kaištis užfiksuotais dviem blokavimo įtaisais.
 12.2.5.
 Kaip nors sugedus nuotolinio rodmenų pateikimo sistemai, sukabinimo proceso metu turi nebūti pateikiami rodmenys apie sukabintą ir užfiksuotą sukabinimo įtaisą, jeigu tas procesas nėra užbaigtas iki galo.
 12.2.6.
 Vienam iš dviejų fiksavimo įtaisų, kuriais yra užfiksuotas sukabinimo įtaisas, išsijungus, žalios spalvos šviesos signalas turi užgesti, o raudonos – užsidegti.
 12.2.7.
 Turi būti išlaikyti prie sukabinimo įtaiso tiesiogiai pritvirtinti mechaniniai indikatoriai.
 12.2.8.
 Kad nebūtų blaškomas vairuotojo dėmesys, kai jis įprastai vairuoja transporto priemonę, privaloma nuostata, jog būtų išjungiamas nuotolinio rodmenų pateikimo įtaisas, tačiau tas įtaisas turi būti automatiškai įjungtas, kai sukabinimo įtaisas po to vėl atidaromas ir sukabintas vėl uždaromas – žr. 12.2.1 punktą.
 12.2.9.
 Nuotolinio rodmenų pateikimo įtaisų valdymo priemonės ir indikatoriai turi būti pritvirtinti vairuotojo regėjimo lauke ir būti nuolatos ir aiškiai pažymėti.
 12.3. Nuotolinis valdymas
 12.3.1.
 Jeigu naudojamas šios taisyklės 2.8 punkte apibrėžtas nuotolinio valdymo įtaisas, taip pat turi būti pritvirtintas 12.2 punkte aprašytas nuotolinio rodmenų pateikimo įtaisas, kuris bent turi signalizuoti, kad nėra sukabintas sukabinimo įtaisas.
 12.3.2.
 Turi būti numatytas specialus jungiklis (pvz., pagrindinis jungiklis, svertas arba vožtuvas), kuris leistų sukabinti arba atkabinti sukabinimo įtaisą nuotolinio valdymo įtaisu. Jeigu tas pagrindinis jungiklis yra ne vairuotojo kabinoje, jis turi būti tokioje vietoje, kurioje prie jo negalėtų laisvai patekti neturintys tam leidimo asmenys arba tas jungiklis turi būti užrakinamas. Tiesiogiai valdyti sukabinimo įtaisą iš vairuotojo kabinos galima tik tada, jeigu yra užtikrinta, kad tas sukabinimo įtaisas netyčia nesuveiktų (pvz., įrengus dviejų pakopų valdymą).
 Turi būti įmanoma nustatyti, ar nuotoliniu valdymu valdomas sukabinimo įtaisas yra atkabintas ar ne.
 12.3.3.
 Jeigu nuotolinio valdymo sistema apima sukabinimo įtaisą, kuris yra atkabinamas išorine jėga, sąlygos, kurioms esant suveikia ta jėga, atitinkamai turi būti nurodytos vairuotojui. To daryti nėra būtina, jeigu veikiant nuotoliniam valdymui, ta išorinė jėga yra vienintelė veikiančioji.
 12.3.4.
 Jeigu nuotolinio valdymo sistemos vykdymo įrenginys, kuriuo atkabinamas sukabinimo įtaisas, yra ne transporto priemonėje, turi būti įmanoma apžvelgti plotą tarp sukabintų transporto priemonių, tačiau vis dėlto neturi būti būtina patekti į tą plotą norint įjungti tą vykdymo įrenginį.
 12.3.5.
 Dėl bet kokios vienos valdymo klaidos arba kokio sistemos gedimo atsitiktinai turi neatsikabinti sukabinimo įtaisas, kai transporto priemonė įprastu būdu važiuoja keliu. Apie visus sistemos gedimus turi būti tiesiogiai pateikiami rodmenys arba tas gedimas turi būti iš karto akivaizdus atliekant kitą valdymo operaciją, pvz., dėl veikimo sutrikimo.
 12.3.6.
 Jeigu sugenda nuotolinio valdymo sistema, avariniu atveju turi būti įmanoma atkabinti sukabinimo įtaisą bent vienu kitu būdu. Jeigu tokiam avariniam atjungimui atlikti būtini įrankiai, jie turi būti įtraukti į transporto priemonės įrankių komplektą. Šio priedo 3.6. punkto reikalavimai netaikomi rankenoms, kurios skirtos tik avariniu atveju atkabinti sukabinimo įtaisui.
 12.3.7.
 Nuotolinio valdymo įtaisų valdymo priemonės ir indikatoriai turi būti nuolatos ir aiškiai pažymėti.
 6 PRIEDAS
 Mechaninių sukabinimo įtaisų arba sudedamųjų dalių bandymai
 1. BENDRIEJI BANDYMŲ REIKALAVIMAI
 1.1.
 Sukabinimo įtaisų pavyzdžiai turi būti išbandyti, atliekant tų įtaisų stiprumo ir veikimo bandymus. Bandymus fizinėms ypatybėms nustatyti galima atlikti, jeigu tai įmanoma padaryti, tačiau jeigu nenurodyta kitaip, tipą patvirtinančioji institucija arba techninė tarnyba gali nereikalauti atlikti bandymų fizinėms ypatybėms nustatyti, jei atsižvelgiant į paprastą sudedamųjų dalių konstrukciją galima atlikti teorinius apskaičiavimus. Tais apskaičiavimais galima nustatyti blogiausio atvejo sąlygas. Visais atvejais teoriniais apskaičiavimais turi būti užtikrinamas toks pats rezultatų patikimumas kaip atliekant dinaminius arba statinius bandymus. Jeigu iškyla abejonių, pirmenybė teikiama dinaminių bandymų rezultatams.
 Žr. taip pat šios taisyklės 4.8. punktą.
 1.2.
 Dinaminiu bandymu (nuovargio bandymu) turi būti patikrintas sukabinimo įtaisų stiprumas. Tam tikrais atvejais gali būti reikalinga atlikti keletą papildomų statinių bandymų (žr. šio priedo 3 punktą).
 1.3.
 Dinaminiam bandymui (išskyrus bandymą pagal šio priedo 3.10 punktą) atlikti naudojamos apkrovos kreivė turėtų būti beveik banguotos formos (sinusoidė) (kintamosios krypties ir (arba) ritmiškai kintanti apkrova), o įtempių ciklas turėtų atitikti medžiagos savybes. Neturėtų būti nustatoma jokių trūkių arba lūžių.
 1.4.
 Atliekant privalomus statinius bandymus leidžiama tik maža liekamoji deformacija. Jeigu nenurodyta kitaip, nutraukus apkrovą plastiškoji deformacija turi neviršyti daugiau nei 10 % didžiausios per bandymą išmatuotos deformacijos. Jeigu per bandymą matuojant deformaciją, matuokliui kyla pavojus ir jeigu ta pati vertė nustatoma kitais bandymais, pvz., dinaminiu bandymu, tada šią statinio bandymo dalį galima praleisti.
 1.5.
 Numatant dinaminių bandymų metu naudotinas apkrovas, atsižvelgiama į horizontalią dedamąją jėgą išilginėje transporto priemonės ašyje ir vertikalią dedamąją jėgą. Neatsižvelgiama į horizontalias dedamąsias jėgas, skersines išilginei transporto priemonės ašiai, ir jėgos momentus, jeigu jie yra mažareikšmiai. Šis supaprastinimas negalioja bandymo procedūrai pagal šio priedo 3.10 punktą.
 Jeigu dėl sukabinimo įtaiso konstrukcijos arba to įtaiso ar papildomų sistemų (naudojamų kaip stabilizatoriai, greitai sukabinami įtaisai ir t. t.) pritvirtinimo prie transporto priemonės yra sukuriamos papildomos jėgos arba momentai, tipą patvirtinančioji institucija arba techninė tarnyba gali prašyti atlikti papildomus bandymus.
 Horizontali dedamoji jėga išilginėje transporto priemonės ašyje – tai teoriškai apibrėžta atskaitos jėga, D arba Dc D vertė. Vertikali dedamoji jėga, jeigu taikoma – tai statinė vertikali atramos apkrova S sukabinimo taške ir skaičiuojamoji vertikali apkrova V arba balninio sukabintuvo statinė vertikali atramos apkrova U.
 1.6.
 Tipiškos vertės D, S, V ir U, pagal kurias atliekami bandymai ir kurios apibrėžtos šios taisyklės 2.11 punkte, turi būti paimtos iš gamintojo paraiškos suteikti tipo patvirtinimą – žr. 1 ir 2 prieduose pateiktą pranešimo formą.
 1.7.
 Bet koks standžiai mechaniškai sujungtas sukabinimo įtaisas, kurį tam tikroje padėtyje išlaiko spyruoklės jėga, turi išlikti šioje padėtyje, jeigu jį labiausiai nepageidautina kryptimi paveiktų jėga, kurios vertė prilygtų trims sukabinimo įtaiso masėms.
 2. BANDYMO ATLIKIMO PROCEDŪROS
 Taikant bandymo procedūrą pagal šio priedo 3.10 punktą, 2.1, 2.2, 2.3 ir 2.5 punktai netaikomi.
 2.1.
 Su pavyzdžiu atliekant dinaminius ir statinius bandymus, pavyzdys turi būti įdėtas į tinkamą bandymo įrenginį, kurio spaudžiamosiomis sudedamosiomis dalimis tas pavyzdys veikiamas jėga taip, kad jo neveiktų jokios papildomos jėgos arba jėgos momentai, išskyrus aiškiai apibrėžtą bandymo jėgą. Jeigu atliekami bandymai su kintamojo ženklo jėga, tos jėgos veikimo kryptis nuo aiškiai apibrėžtosios neturi skirtis daugiau nei ± 1°. Atliekant bandymus, kurių metu naudojama ritmiškai kintanti jėga, ir statinius bandymus kampas nustatomas atsižvelgiant į didžiausią bandymo jėgą. Šiuo tikslu paprastai teks pasirinkti jėgos veikiamą sujungimą (t. y. sukabinimo tašką) ir tokiu pačiu atstumu esantį antrą sujungimą.
 2.2.
 Bandymas turi būti atliekamas ne didesniu kaip 35 Hz dažniu. Pasirinktasis dažnis yra lengvai atskiriamas nuo bandymo įrenginio, įskaitant bandomą įtaisą, rezonanso dažnių. Atliekant asinchroniškus bandymus, dviejų dedamųjų jėgų dažniai turi skirtis maždaug 1 proc. ir ne daugiau nei 3 proc. Plieninių sukabinimo įtaisų įtempių ciklų skaičius yra 2 × 106. Sukabinimo įtaisams, pagamintiems ne iš plieno, o iš kitų medžiagų, gali būti reikalingas didesnis ciklų skaičius. Įtrūkių atsiradimo patikra turi būti atlikta spalvotosios defektoskopijos arba lygiaverčiu metodu.
 2.3.
 Bandymų, kurių metu naudojama ritmiškai kintanti jėga, bandymo jėga būna lygi didžiausiai veikiančiai jėgai ir mažiausiai veikiančiai jėgai, kuri negali viršyti 5 % didžiausios veikiančios jėgos, jeigu konkrečiuose bandymo reikalavimuose nenurodyta kitaip.
 2.4.
 Atliekant statinius bandymus, išskyrus šio priedo 3.2.3 punkte nustatytuosius specialius bandymus, pavyzdys bandymo jėga turi būti veikiamas tolygiai ir intensyviai bei tos jėgos poveikis turi trukti bent 60 sekundžių.
 2.5.
 Išbandomus sukabinimo įtaisus arba sudedamąją dalį bandymo įrenginyje paprastai reikėtų pagal galimybes kuo standžiau pritvirtinti įprastoje faktinėje padėtyje, kokioje tie įtaisai būtų naudojami transporto priemonėje. Sukabinimo įtaisas turėtų būti užfiksuotas gamintojo arba paraiškėjo nurodytais įtaisais bei tam įtaisui arba sudedamajai daliai prie transporto priemonės pritvirtinti skirtais įtaisais, ir (arba) jų mechaninės charakteristikos turėtų būti vienodos.
 2.6.
 Sukabinimo įtaisai arba sudedamosios dalys turi būti išbandytos įprastomis sąlygomis, kuriomis tuos įtaisus yra numatyta naudoti kelyje. Tačiau gamintojo nuožiūra ir susitarus su technine tarnyba lanksčias sudedamąsias dalis galima standžiai pritvirtinti, jeigu tai būtina, kad būtų galima atlikti bandymą, ir jeigu neiškyla abejonių, kad tas dalis taip įtvirtinus būtų labai iškraipyti bandymo rezultatai.
 Lanksčias sudedamąsias dalis, kurios perkaista dėl to, kad šis bandymas atliekamas pagal sutrumpintą programą, galima pakeisti bandymo atlikimo metu. Bandymo metu naudojamomis apkrovomis bandomą pavyzdį galima veikti specialiais įtaisais be tarpų.
 3. SPECIALŪS BANDYMO REIKALAVIMAI
 Taikant bandymo procedūrą pagal šio priedo 3.10 punktą, 3.1.1–3.1.6 punktai netaikomi.
 3.1. Jungiamieji rutuliai ir vilkties sijos
 3.1.1. Jungiamuosius rutulius turintys mechaniniai sukabinimo įtaisai gali būti šių tipų:
 i)
 vientisi jungiamieji rutuliai, įskaitant įtaisus su nekeičiamaisiais nuimamaisiais rutuliais (žr. 20a ir 20b brėžinius),
 ii)
 jungiamieji rutuliai, sudaryti iš kelių sudedamųjų dalių, kurias galima išmontuoti (žr. 20c, 20d ir 20e brėžinius),
 iii)
 vilkties sijos be pritvirtintų rutulių (žr. 20f brėžinį).
 20 brėžinys
 Rutulį turinčios vilkties sijos išdėstymas
 3.1.2. Pagrindinis bandymas – tai dinaminis nuovargio bandymas. Bandinys, su kuriuo atliekamas bandymas – tai jungiamasis rutulys, rutulio kakliukas ir pritvirtinimo detalės, kuriomis sąranka tvirtinama prie transporto priemonės. Jungiamasis rutulys ir vilkties sija bandymo įrenginyje, kuriuo galima sukurti kintamojo ženklo jėgas, turi būti standžiai pritvirtinti tokioje padėtyje, kokioje tos sudedamosios dalys yra numatytos naudoti.
 3.1.3. Jungiamojo rutulio ir vilkties sijos pritvirtinimo vietas nurodo transporto priemonės gamintojas (žr. šios taisyklės 5.3.2 punktą).
 3.1.4. Įtaisai bandymui atlikti pateikiami su visomis konstrukcijos detalėmis, galinčiomis turėti įtakos stiprumo veiksniams (pavyzdžiui, su elektros šakutės lizdo pritvirtinimo plokštele, visais ženklinimais ir t. t.). Su bandomuoju įtaisu pateikiamos visos sudedamosios dalys, kurios naudojamos iki fiksavimo ir tvirtinimo taškų. Sukabinimo įtaiso jungiamojo rutulio ir primontavimo taškų išdėstymo vietą, atsižvelgiant į atskaitos liniją nurodo transporto priemonės gamintojas ir ta vieta nurodoma bandymo ataskaitoje. Sukabinimo įtaisą pritvirtinus visose atitinkamose padėtyse (visą informaciją apie pritvirtinimo taškų vietą, atsižvelgiant į atskaitos liniją, vilkiko gamintojas nurodo sukabinimo įtaiso gamintojui), bandymo stende atliekami bandymai.
 3.1.5. Įtaisą įtvirtinus bandymo stende, su įtaisu atliekamas kintamojo įtempio bandymas, rutulį veikiant 21 arba 22 brėžinyje nurodytu kampu.
 Atliekant bandymą naudojamo kampo kryptis nustatoma atsižvelgiant į rutulio vidurį kertančios horizontaliosios atskaitos linijos ir aukščiausiai esantį iš artimiausių sukabinimo įtaiso pritvirtinimo taškų kertančios horizontalios linijos, jeigu matuojama horizontalioje plokštumoje, vertikalųjį santykį su rutulio vidurį kertančia vertikaliąja skersine plokštuma. Jeigu tvirtinimo vieta yra virš horizontaliosios atskaitos linijos, bandymas turi būti atliktas su kampu α = + 15° ± 1°, o jeigu ta tvirtinimo vieta yra žemiau horizontaliosios atskaitos linijos – bandymas turi būti atliktas su kampu α = – 15° ± 1° (žr. 21 brėžinį). Tvirtinimo vietos, į kurias būtina atsižvelgti nustatant bandymui naudojamą kampą – tai gamintojo nurodytosios vietos, kuriomis vilkiko įrangai perduodamos didžiausios vilkimo jėgos.
 Šis kampas pasirinktas dėl to, kad būtų atsižvelgta į vertikalią statinę ir dinaminę apkrovą ir jis naudojamas tik tada, jeigu leidžiamoji statinė apkrova ne didesnė nei
 S = 120 × D [N]
 Jeigu statinė vertikali apkrova viršija pirmiau apskaičiuotąją, kampas taikant abi sąlygas didinamas iki 20°.
 Dinaminio bandymo metu naudojama šį bandymo jėga:
 Fhs res = ± 0,6 D
 3.1.6. Su skirtingų tipų sukabinimo įtaisais (žr. šio priedo 3.1.1 punktą) bandymai atliekami pagal tokią tvarką:
 3.1.6.1.
 vientisi jungiamieji rutuliai, įskaitant įtaisus su nekeičiamais nuimamaisiais rutuliais (žr. 20a ir 20b brėžinį).
 3.1.6.1.1.
 stiprumo bandymai su 20a ir 20b brėžiniuose nurodytais įtaisais atliekami pagal 3.1.5 punkto reikalavimus;
 21 brėžinys
 Bandymo jėgos veikimo kampai
 22 brėžinys
 Bandymo jėgos taikymo kampai
 3.1.6.2.
 jungiamieji rutuliai, sudaryti iš sudedamųjų dalių.
 Nustatomos šios kategorijos:
 a)
 vilkties sija ir rutulys (žr. 20c brėžinį),
 b)
 vilkties sija ir rutulys, sujungtas su pritvirtinta atrama (žr. 20d brėžinį),
 c)
 vilkties sija ir keičiamasis rutulys (žr. 20e brėžinį),
 d)
 vilkties sija be rutulio (žr. 20f brėžinį).
 3.1.6.2.1.
 Stiprumo bandymas su 20c–20f brėžiniuose parodytais įtaisais atliekamas pagal 3.1.5 punkto reikalavimus. e ir f brėžiniuose nustatytiems matmenims galima taikyti ± 5 mm gamybinę toleranciją, kuri nurodoma bandymo ataskaitoje.
 Bandymas su vilkties sija (žr. 20f brėžinį) atliekamas su pritvirtintu rutuliu (jis primontuojamas prie atramos). Atsižvelgiama į vilkties sijos dalies, esančios tarp primontavimo taškų ir rutulio atramos primontavimo paviršiaus, rezultatus.
 e ir f brėžiniuose nustatytiems matmenims galima taikyti ± 5 mm gamybinę toleranciją, kuri nurodo sukabinimo įtaiso gamintojas.
 3.1.6.3.
 Sukabinimo įtaisai, kurių jungiamąjį rutulį galima išmontuoti ir pakeisti ir kurių rutulio gali būti keičiamieji e bei f matmenys – žr. 22 brėžinį.
 3.1.6.3.1.
 Stiprumo bandymai su tokiomis vilkties sijomis atliekami pagal 3.1.5 punkto reikalavimus.
 3.1.6.3.2.
 Jeigu gamintojas ir tipą patvirtinančioji institucija arba techninė tarnyba sutartimi gali apibrėžti blogiausią sukabinimo įtaiso sudedamųjų dalių konfigūraciją, pakanka vieno bandymo su tokia sudedamųjų dalių konfigūracija.
 Priešingu atveju, rutulį sumontavus keliose padėtyse pagal supaprastintą bandymo programą, nurodytą 3.1.6.3.3 punkte, atliekama keletas bandymų.
 3.1.6.3.3.
 Atliekant bandymą pagal supaprastintą programą, f vertė yra tarp apibrėžtos fmin vertės ir fmax vertės, kuri nėra didesnė nei 100 mm. Rutulys yra bent 130 mm (emax) atstumu nuo atramos. Kad būtų apimtos visos galimos rutulio padėtys, srityje, apibrėžtoje horizontaliu atstumu nuo primontavimo paviršiaus ir dydžio f vertikalaus intervalo (fmin – fmax), turi būti išbandyti du įtaisai:
 i)
 vienas įtaisas su viršutinėje (Imax), ir
 ii)
 antras įtaisas su apatinėje padėtyje esančiu rutuliu (fmin).
 Bandymo jėgos taikymo kampas bus neigiamas arba teigiamas atsižvelgiant į rutulio vidurį kertančios horizontaliosios atskaitos linijos ir pastarajai lygiagrečios linijos, kertančios aukščiausią arčiausiai esantį sukabinimo įtaiso pritvirtinimo tašką, tarpusavio padėtį. Taikytini kampai pateikiami 22 brėžinyje.
 3.1.7. Jeigu keičiamasis rutulys pritvirtinimas kokiomis nors kitomis priemonėmis, o ne varžtais, pvz., spyruokliniais fiksatoriais, ir jeigu atliekant dinaminį bandymą tvirtinimo priemonė neišbandoma standaus mechaninio sujungimo atžvilgiu, tada su tvirtinimo priemone atliekamas statinis bandymas, kuris taikomas rutuliui, arba tvirtinimo priemonė tinkama kryptimi išbandoma standaus mechaninio sujungimo atžvilgiu. Jeigu standaus mechaninio sujungimo priemonė rutulio įtaisą išlaiko vertikalioje padėtyje, atliekant statinį bandymą rutulys veikiamas vertikalia į viršų nukreipta „D“ vertės jėga. Jeigu standaus mechaninio sujungimo priemonė rutulio įtaisą išlaiko skersine horizontalios konstrukcijos priemone, atliekant statinį bandymą šia kryptimi veikiama 0,25 D vertės jėga. Atliekant pirmiau minėtus bandymus, standaus mechaninio sujungimo įtaisas neturi sugesti arba būti deformuotas taip, kad dėl to galėtų sutrikti jo veikimas.
 3.1.8. 5 priedo 1.5 punkte nurodyti avarinio sukabinimo įtaiso taškai turi išlaikyti 2D horizontalią statinę jėgą, ne didesnę nei 15 kN. Jeigu atsikabinusią priekabą sulaikančiam lynui numatytas atskiras pritvirtinimo taškas, tas taškas turi išlaikyti horizontalią statinę jėgą, kurios vertė yra D.
 3.2. Jungiamosios movos
 3.2.1. Su tuo pačiu bandomuoju pavyzdžiu, naudojant kintamojo ženklo bandymo jėgą, atliekamas pagrindinis nuovargio ir statinis (kėlimo) bandymas.
 3.2.2. Dinaminis bandymas turi būti atliktas su A klasės atitinkamo stiprumo jungiamuoju rutuliu. Jungiamoji mova su jungiamuoju rutuliu bandymo įrenginyje turi būti išdėstyti pagal gamintojo nurodymus ir atsižvelgiant į padėtį, kuri atitiktų tų įtaisų primontavimo prie transporto priemonės būdą. Neturėtų būti jokios galimybės, kad bandomą pavyzdį veiktų ne tik bandymo, bet ir kita jėga. Bandymo jėga turi būti nukreipta išilgai linijos, kertančios rutulio vidurį ir 15 o kampu pakreiptos į apačią atgal (žr. 23 brėžinį). Nuovargio bandymas turi būti atliktas pavyzdį veikiant tokia bandymo jėga:
 Fhs res w = ± 0,6 D
 Jeigu didžiausia leidžiamoji statinis vertikalioji apkrova, S, viršija 120 D, tada bandymo kampas padidinamas iki 20°.
 23 brėžinys
 Dinaminis bandymas
 3.2.3. Taip pat turi būti atliktas statinis kėlimo bandymas. Bandymas atliekamas su jungiamuoju rutuliu, kurio skersmuo turi būti 49,00–49,13 mm tam, kad būtų imituojamas susidėvėjęs jungiamasis rutulys. Kėlimo jėga Fa veikiama jungiamosios movos skersinės ir išilginės ašies kryptimis ir ta jėga turi būti didinama tolygiai ir intensyviai, kol jos vertė tampa lygi
 Fa = g (C + S/1 000) kN
 ir tos jėgos poveikis trunka 10 sekundžių.
 Jungiamoji mova neturi atsiskirti nuo rutulio ir jokioje jungiamosios movos sudedamojoje dalyje neturi būti liekamosios deformacijos, galinčios turėti neigiamo poveikio jos funkciniam pajėgumui.
 3.3. Vilkties jungtys ir prikabinimo sijos
 3.3.1. Su pavyzdžiu turi būti atliktas nuovargio bandymas. Sukabinimo įtaisas turi būti su visomis detalėmis, reikalingomis, kad tą įtaisą būtų galima pritvirtinti prie transporto priemonės. Visi tarpiniai įtaisai, pritvirtinti tarp vilkties jungties ir transporto priemonės rėmo (t. y. prikabinimo sija), turi būti išbandyti naudojant tą pačią jėgą kaip ir bandant sukabinimo įtaisą. Išbandant prikabinimo siją, skirtą naudoti su standartinėmis vilkties jungtimis, vertikalia apkrova veikiama išilginiu atstumu nuo primontavimo taškų vertikalios plokštumos, kai tas atstumas yra lygus standartinio atitinkamo sukabinimo įtaiso padėčiai.
 3.3.2. Lanksčiųjų vilkimo sijų vilkties jungtys (S = 0)
 Dinaminiai bandymai turi būti atlikti naudojant horizontalią kintamojo ženklo jėgą Fhw = 0,6 D, kuri išilginėje vidurinėje vilkiko plokštumoje veikia žemei lygiagrečia kryptimi ir kerta sukabinimo kaiščio vidurį.
 3.3.3. Su priekaba, kurios tiltas (-ai) sutampa su jos sunkio centru, naudojama vilkties jungtis (S > 0)
 3.3.3.1.
 Priekabos, kurios tiltas (-ai) sutampa su jos sunkio centru, masė ne didesnė kaip 3,5 tonos, įskaitant 3,5 tonų masę
 Priekabų, kurių ašis (-ys) sutampa su jos sunkio centru ir kurių masė ne didesnė kaip 3,5 tonos, įskaitant 3,5 tonų masę, vilkties jungtys turi būti išbandytos taip pat, kaip ir šio priedo 3.1 punkte aprašyti jungiamieji rutuliai ir vilkties sijos.
 3.3.3.2.
 Didesnės nei 3,5 tonų masės priekaba, kurios tiltas (-ai) sutampa su jos sunkio centru
 Pavyzdys, atliekant asinchronišką nuovargio bandymą, veikiamas bandymo apkrovomis horizontalia ir vertikalia kryptimis. Horizontali apkrovos veikimo kryptis išilginėje vidurinėje vilkiko plokštumoje turi būti lygiagreti žemei ir kirsti sukabinimo kaiščio vidurį. Vertikali apkrovos veikimo kryptis išilginėje vidurinėje vilkiko plokštumoje turi būti statmena žemei ir kirsti sukabinimo kaiščio vidurį.
 Vilkties jungtis ir sukabintuvo ąsa bandymo stende pritvirtinamos tomis priemonėmis, kuriomis tie įtaisai primontuojami prie transporto priemonės pagal gamintojo pateiktus montavimo nurodymus.
 Taikomos šios bandymo jėgos:
 14 lentelė
 Bandymo jėgos
 Bandymo jėga
 Vidutinė vertė (kN)
 Amplitudė (kN)
 Horizontalioji jėga
 0
 ± 0,6 Dc (žr. pastabą)
 Vertikalioji jėga
 S × g/1 000
 ± 0,6 V (žr. pastabą)
 Pastaba. Jei tai specialios T klasės vilkties jungtys, tos vertės sumažinamos ± 0,5 Dc ir ± 0,5 V.
 Vertikalios ir horizontalios dedamųjų jėgų kreivės yra sinusoidinės ir tų jėgų poveikis asinchroniškas, jeigu tų jėgų dažnių skirtumas yra 1-3 %.
 3.3.4. Statinis bandymas su sukabinimo įtaiso kaiščio fiksavimo įtaisu
 Taip pat būtina patikrinti vilkties jungties uždarymo ir visus fiksavimo įtaisus, kurie veikiami 0,25 D statine jėga atidarymo kryptimi. Bandymo metu užraktas turi neatsirakinti ir tas užraktas turi nebūti kaip nors apgadintas. Sukabinimo įtaiso ritinio formos kaiščiai yra bandomi 0,1 D bandymo jėga.
 3.4. Sukabintuvo ąsos
 3.4.1. Su sukabintuvo ąsomis atliekamas toks pats dinaminis bandymas kaip ir su vilkties jungtimis. Sukabintuvo ąsos, kurios naudojamos tik su priekabomis, turinčiomis vertikalia kryptimi laisvai judančias lanksčiąsias vilkimo sijas, pagal 3.3.2 punktą turi būti veikiama kintamojo ženklo apkrova. Sukabintuvo ąsos, taip pat skirtos naudoti ir su priekabomis, kurių tiltas (-ai) sutampa su jų sunkio centru, turi būti išbandytos tokiu pačiu būdu kaip ir C masės, įskaitant 3,5 tonų masę, priekabų jungiamieji rutuliai (3.2 punktas) bei tokiu pačiu būdu kaip ir priekabų, kurių ašis (-ys) sutampa su jos sunkio centru ir kurių C masė viršija 3,5 tonos, vilkties jungtys (4.3.3.2 punktas).
 3.4.2. L klasės žiedinės ąsos turi būti išbandomos tokiu pačiu būdu kaip standartinės sukabintuvo ąsos.
 3.4.3. Sukabintuvo ąsos turi būti išbandytos taip, kad kintamojo ženklo apkrova taip pat veiktų ir sudedamąsias dalis, kuriomis sukabintuvo ąsa yra sukabinama su vilkimo sija. Visos lanksčiosios tarpinės sudedamosios dalys turi būti priveržtos.
 3.5. Kablį turintys sukabinimo įtaisai
 3.5.1. Su kablį turinčiais K klasės sukabinimo įtaisais atlikto dinaminio bandymo rezultatai turi atitikti nustatytuosius šio priedo 3.5.2 punkte.
 3.5.2. Dinaminis bandymas:
 3.5.2.1.
 Dinaminis bandymas – tai naudojant ritmiškai kintančią jėgą su L klasės žiedine ąsa ir sukabinimo įtaisu, kuris pritvirtinamas taip, kaip jis būtų tvirtinamas prie transporto priemonės ir su visomis tokiam pritvirtinimui būtinomis transporto priemonės dalimis, atliktas bandymas. Tačiau, susitarus su tipą patvirtinančiąja institucija arba technine tarnyba, visas paslankiąsias sudedamąsias dalis galima pritvirtinti.
 3.5.2.2.
 Jei tai su lanksčiąją vilkimo siją turinčiomis priekabomis skirti naudoti kablį turintys sukabinimo įtaisai ir jeigu vertikalioji sukabinimo įtaisą veikianti apkrova S yra lygi nuliui, bandymo jėga turi būti veikiama horizontalia kryptimi, modeliuojant kablį veikiančią tempimo jėgą, kurios vertė yra nuo 0,05 D ir 1,00 D;
 3.5.2.3.
 Jei tai su priekabomis, kurių tiltas (-ai) sutampa su jų sunkio centru, skirti naudoti kablį turintys sukabinimo įtaisai, bandymui naudojama jėga – sukabinimo įtaisą veikiančių horizontalių ir vertikalių jėgų atstojamoji, kuria turi būti veikiama išilgai -kampo, t. y. iš priekinės viršutinės į apatinę galinę dalį (žr. 21 brėžinį), kuris yra lygiavertis apskaičiuotam sukabinimo įtaisą veikiančių horizontalių ir vertikalių jėgų atstojamosios kampui. Fhs res jėga apskaičiuojama:
 kur ir
 3.5.2.4.
 Taikomos jėgos vertė gali būti nuo 0,05 Fhs res iki 1,00 Fhs res.
 3.5.3. Statinis bandymas su sukabinimo įtaiso fiksavimo įtaisu
 Su kablį turinčiais sukabinimo įtaisais taip pat būtina atlikti užrakto ir visų fiksavimo įtaisų bandymą naudojant 0,25 D dydžio statinę jėgą, kuri veikia užrakto atidarymo kryptimi. Atliekant bandymą užraktas neturi atsidaryti ir neturi būti kaip nors apgadinamas.
 3.6. Vilkimo sijos
 3.6.1. Vilkimo sijos išbandomos tokiu pačiu būdu kaip ir sukabintuvo ąsos (žr. 3.4 punktą). Tipą patvirtinančioji institucija arba techninė tarnyba gali atsisakyti nuovargio bandymo, jeigu dėl sudedamųjų vilkimo sijos dalių paprastos konstrukcijos tos sijos stiprumą galima nustatyti teoriniais apskaičiavimais. C masės, įskaitant 3,5 tonų masę, priekabų, kurių tiltas (-ai) sutampa su jų sunkio centru, vilkimo sijos stiprumo teoriniams apskaičiavimams būtinos skaičiuojamosios apkrovos paimamos iš standarto ISO 7641/1: 1983. Priekabų, kurių tiltas (-ai) sutampa su jų sunkio centru ir kurių C masė viršija 3,5 tonų, vilkimo sijų stiprumui teoriškai apskaičiuoti būtinos skaičiuojamosios apkrovos turi būti apskaičiuotos pagal tokią formulę:
 Fsp = (g × S/1 000) + V
 kur jėgos amplitudė V – nustatytoji šios taisyklės 2.11.4 punkte.
 Priekabų, kurių bendra C masė viršija 3,5 tonos, skaičiuojamosiomis apkrovomis pagrįsti leistini įtempiai atitinka nurodytuosius standarto ISO 7641/1:1983 5.3 punkte. Jei tai lenktosios vilkties sijos ir dviejų tiltų priekabos, atsižvelgiama į horizontalią dedamąją jėgą Fhp = 1,0 × D.
 3.6.2. Be nuovargio bandymo su vilkimo sijomis, laisvai slankiojančiomis vertikalia kryptimi ir pritvirtintomis prie dviejų tiltų priekabų, bei teorinio tų sijų stiprumo apskaičiavimo, taip pat turi būti patikrintas sijų atsparumas klupdymui arba teoriniais apskaičiavimais, naudojant 3,0 × D skaičiuojamąją apkrovą, arba atliktu klupdymo bandymu, kurio metu naudojama skaičiuojamoji 3,0 × D apkrova. Atliekant apskaičiavimus leistinieji įtempiai atitinka nurodytuosius standarto ISO 7641/1:1983 5.3 punkte.
 3.6.3. Teoriniais apskaičiavimais arba lenkimo bandymu turi būti patikrintas vairuojamųjų tiltų atsparumas lenkimui. Horizontalia šonine statine jėga turi būti veikiamas sukabinimo taško vidurys. Šios jėgos dydis turi būti pasirinktas taip, kad 0,6 × Av × g (kNm) momentas veiktų ir priekinio tilto vidurį. Leistinieji įtempiai atitinka nurodytuosius standarto ISO 7641/1:1983 5.3 punkte.
 Tačiau jeigu vairuojamuosius ratus turintys tiltai sudaro priekinį dvitiltį vairuojamąjį vežimėlį, momentas padidinimas iki 0,95 × Av × g (kNm).
 3.7. Balniniai sukabintuvai
 3.7.1. Pagrindiniai stiprumo bandymai – tai dinaminis ir statinis (kėlimo) bandymas. Su balniniais sukabintuvais, skirtais tokiam puspriekabių valdymui, kad posūkio metu galinis jos tiltas kelio plokštumoje pasisuktų posūkio centro link, turi būti atliktas papildomas statinis bandymas (lenkimo bandymas). Bandymų metu balniniams sukabintuvams turi būti pritvirtintos visos tvirtinamosios detalės, kuriomis jie pritvirtinami prie transporto priemonės. Bandymo metu balninis sukabintuvas turi būti pritvirtintas tokiu pačiu būdu, kokiu jis vėliau būtų pritvirtintas prie transporto priemonės. Vietoje fizinių bandymų neleidžiama naudoti teorinio apskaičiavimo.
 3.7.2. Statiniai bandymai
 3.7.2.1.
 Standartinių balninių sukabintuvų, skirtų naudoti su posūkio metu puspriekabės valdymą užtikrinančia sudedamąja dalimi arba panašiu įtaisu, užtikrinančiu tokį puspriekabės valdymą posūkio metu, kad galinis jos tiltas kelio plokštumoje pasisuka posūkio centro link (žr. šios taisyklės 2.7 punktą), privalomas stiprumas turi būti patikrintas statinio lenkimo bandymu, išnaudojant posūkio metu puspriekabės valdymą užtikrinančio įtaiso veikimo intervalą ir kartu balninį sukabintuvą veikiant apkrova. Didžiausia leidžiamoji balniniam sukabintuvui skirta vertikalioji apkrova U parengtą eksploatuoti balninį sukabintuvą turi veikti vertikaliai ir ta apkrova sukuriama sukabintuvą veikiant pakankamo dydžio plokšte, kad ji visiškai uždengtų sukabintuvą.
 Taikomos apkrovos atstojamoji turi kirsti balninio sukabintuvo horizontalios jungties vidurį.
 Kartu horizontalia šonine jėga, atstojančia jėga, būtiną tokiam puspriekabės valdymui, kad galinis jos tiltas posūkio metu kelio plokštumoje pasisuktų posūkio centro link, turi būti veikiami sukabinimo kaiščio kreipiamosios kraštai. Tos jėgos dydis ir jos veikimo kryptis turi būti pasirinkti taip, kad 0,75 m × D momentas veiktų sukabinimo kaiščio vidurį ir jėgos momentas turėtų būti sukurtas jėga spaudžiant 0,5 ± 0,1 m ilgio svirties petį. Leidžiama ne didesnė nei 0,5 % vardinių matmenų liekamoji (plastiškoji) deformacija. Bandymo metu neturi atsirasti jokių įtrūkių.
 3.7.2.2.
 Su visais balniniais sukabintuvais atliekamas statinis kėlimo bandymas. Be balninio sukabintuvo jungiamąją plokštę veikiančios FA = g. U jėgos, didelė nuolatinio lenkimo apkrova gali veikti ne daugiau nei 0,2 % tos sukabinimo plokštės pločio.
 Atliekant bandymą su standartiniais G 50 klasės balniniais ir panašiais sukabintuvais, į kuriuos įstatomas tokio pačio skersmens kaištis, tas kaištis neturi ištrūkti iš sukabintuvo, kai kėlimo jėga yra Fa = g × 2,5 U. Jei tai nestandartiniai sukabinimo įtaisai, kurių sukabinimo kaiščio skersmuo didesnis nei 50 mm, pvz., sukabinimo įtaisai, kurių kaiščio skersmuo yra 90 mm, kėlimo jėga turi būti Fa = g × 1,6 U (jos vertė neturi būti mažesnė nei 500 kN.
 Jėga turėtų būti sukurta svirtimi, kurios vienas galas remiasi į jungiamąją plokštę, o kitas galas 1,0-1,5 m atstumu nuo sukabinimo kaiščio vidurio keliamas į viršų (žr. 24 brėžinį).
 Svirties petys su jungiamojo kaiščio įkišimo į užraktą kryptimi turi sudaryti 900 kampą. Jeigu yra akivaizdus blogiausias atvejis, jis turi būti išbandytas. Jeigu blogiausią atvejį apibrėžti nėra lengva, tipą patvirtinančioji institucija arba techninė tarnyba nusprendžia, kurioje pusėje bus atliktas bandymas. Antro bandymo atlikti nereikia.
 24 brėžinys
 Kėlimo bandymas su balniniais sukabintuvais
 3.7.3. Dinaminis bandymas
 Su bandymo įrenginyje įtvirtintu balniniu sukabintuvu turi būti atliktas kintamojo ženklo įtempių bandymas (asinchroninis dinaminis bandymas), kurio metu kartu veikia horizontalios kintamojo ženklo ir vertikalios ritmiškai kintančios jėgos.
 3.7.3.1.
 Atliekant bandymus su balniniais sukabintuvais, kurie nėra skirti tokiam puspriekabės valdymui, kad posūkio metu galinis jos tiltas kelio plokštumoje pasisuktų posūkio centro link, turi būti naudojamos tokios jėgos:
 horizontali: Fhw = ± 0,6 × D
 vertikali: FsO = g × 1,2 U
 FsU = g × 0,4 U
 Tos dvi jėgos turi veikti išilginėje vidurinėje transporto priemonės plokštumoje, kad abiejų FsO ir FsU jėgų veikimo linijos kirstų sukabintuvo užrakto vidurį.
 Vertikalios jėgos intervalas yra + g × 1,2 U ir g × 0,4 U, o horizontalios jėgos – ± 0,6 D.
 3.7.3.2.
 Atliekant bandymus su balniniais sukabintuvais, kurie skirti tokiam puspriekabės valdymui, kad posūkio metu galinis jos tiltas kelio plokštumoje pasisuktų posūkio centro link, turi būti naudojamos tokios jėgos:
 horizontali: Fhw = ± 0,675 D
 vertikali: FsO ir FsU kaip nurodyta 3.7.3.1. punkte
 Jėgų veikimo linijos yra nurodytos 3.7.3.1.
 3.7.3.3.
 Dinaminį bandymą atliekant su balniniais sukabintuvais tarp jungiamosios sukabintuvo ir puspriekabės plokščių įdedama tinkama antifrikcinė medžiaga tam, kad būtų užtikrintas ne didesnis nei 0,15 trinties koeficientas F.
 3.8. Jungiamosios balninių sukabintuvų plokštės
 Su jungiamosiomis plokštėmis taip pat turi būti atliktas 3.7.3 punkte aprašytas dinaminis balninių sukabintuvų bandymas ir 3.7.2 punkte aprašyti statiniai tų sukabintuvų bandymai. Pakanka atlikti kėlimo bandymą su viena montavimo plokščių puse. Atliekant bandymą turi būti taikomas didžiausias nurodytasis sukabinimo aukštis, didžiausias nurodytasis montavimo plokštės konstrukcijos plotis ir mažiausias nurodytasis tos konstrukcijos ilgis. Šio bandymo atlikti nėra būtina, jeigu montavimo plokštė yra siauresnė ir (arba) ilgesnė, o bendras jos aukštis mažesnis, tačiau kitais atžvilgiais ji atitinka tos montavimo plokštės konstrukciją, su kuria jau buvo atliktas bandymas.
 3.9. Puspriekabių sukabinimo su balniniais sukabintuvais įtaisai
 3.9.1. Su kaiščiu, kuriuo puspriekabė sukabinama su balniniu sukabintuvu, bandymo įrenginyje turi būti atliktas dinaminis bandymas, kurio metu sukuriami kintamojo ženklo įtempiai. Sukabinimo kaiščio ir balninio sukabintuvo bandymai turi būti atlikti atskirai. Bandymas turi būti atliktas taip, kad apkrova veiktų ir tvirtinamąsias detales, kuriomis sukabinimo kaištis yra pritvirtintas prie puspriekabės. Vietoje fizinių bandymų neleidžiama naudoti teorinio apskaičiavimo.
 3.9.2. Į sukabintuvo užraktą įkištą sukabinimo kaištį dinaminio bandymo metu turi veikti horizontali Fhw = ± 0,6 D apkrova.
 Jėgos veikimo kryptis turi kirsti sukabinimo kaiščio mažiausio skersmens, kuris H 50 klasės balninio sukabintuvo kaiščio yra 50,8 mm, ritinio formos detalės vidurį (žr. V priedo 18 brėžinį).
 3.10. Jungiamųjų rutulių ir vilkties sijų, kurių D-vertė ≤ 14 kN, alternatyvus nuovargio bandymas.
 Kaip alternatyva 3.1 punkte aprašytai bandymo procedūrai, jungiamieji rutuliai ir vilkties sijos, kurių D-vertė ≤ 14 kN, gali būti bandomi pagal toliau nurodytas sąlygas.
 3.10.1. Įžanga
 Toliau aprašytas nuovargio bandymas – tai keleto ašių bandymas esant 3 apkrovos kryptims, tuo pačiu metu pradedančioms veikti jėgoms, nustatytoms didžiausioms amplitudėms ir nuovargio ekvivalentams (apkrovos dydžio vertės, pagal toliau pateiktą apibrėžtį).
 3.10.2. Bandymo reikalavimai
 3.10.2.1.
 Apkrovos dydžio vertės apibrėžtis (LIV):
 LIV – tai skalinė vertė, parodanti vienos apkrovos laikinės charakteristikos dydį atsižvelgiant į patvarumo aspektus (atitinka suminę pažaidą). Pažaidos sukaupties atveju taikoma Minerio elementarioji taisyklė. Jai nustatyti atsižvelgiama į apkrovos amplitudę ir kiekvienos amplitudės pasikartojimų skaičių (į vidutinės apkrovos vertes neatsižvelgiama).
 S–N kreivė (Basquin kreivė) rodo apkrovos amplitudžių ir pasikartojimų skaičiaus santykį (SA,i vs. Ni). Kreivės dvigubo logaritmo diagramoje yra nuolatinis nuolydis k (kiekviena amplitudė/taikoma bandymo jėga SA,i susijusi su ribotu ciklų skaičiumi Ni). Kreivė parodo teorines nuovargio ribas analizuojamos struktūros atveju.
 Apkrovos laikinės charakteristikos skaičiuojamos apkrovos amplitudės ir pasikartojimų santykio intervalo–poros diagramoje (SA,i vs. ni). Santykio ni/Ni suma visais amplitudės lygio atvejais lygi LIV.
 3.10.2.2.
 Būtinos LIV vertės ir didžiausios amplitudės
 Reikia naudoti tokią koordinačių sistemą:
 x kryptis
 :
 išilginė kryptis / priešinga vairavimo krypčiai
 y kryptis
 :
 į dešinę vairavimo krypties atžvilgiu
 z kryptis
 :
 vertikaliai aukštyn
 Tuomet apkrovos laikinės charakteristikos gali būti išreikštos laikantis tarpinių krypčių remiantis pagrindinėmis kryptimis (x, y, z), atsižvelgiant į šias lygtis (α = 45°; α’ = 35,2°):
 Fxy(t) = Fx(t) × cos(α) + Fy(t) × sin(α)
 Fxz(t) = Fx(t) × cos(α) + Fz(t) × sin(α)
 Fyz(t) = Fy(t) × cos(α) + Fz(t) × sin(α)
 Fxyz(t) = Fxy(t) × cos(α’) + Fz(t) × sin(α’)
 Fxzy(t) = Fxz(t) × cos(α’) – Fz(t) × sin(α’)
 Fyzx(t) = Fyz(t) × cos(α’) – Fx(t) × sin(α’)
 Kiekviena kryptimi (taip pat ir bendromis kryptimis) išreikštos LIV vertės apskaičiuojamos atitinkamai kaip santykio ni/Ni suma visais amplitudės lygio atvejais atsižvelgiant į tinkamą kryptį.
 Siekiant nustatyti minimalų įtaiso, kurio tipą reikia patvirtinti, nuovarginį patvarumą, atliekant patvarumo bandymą turi būti pasiektos bent šios LIV vertės:
 LIV (1 kN ≤ D ≤ 7 kN)
 LIV (7 kN < D ≤ 14 kN)
 LIVx
 0,0212
 0,0212
 LIVy
 tiesinė regresija tarp:
 D = 1 kN: 7,026 e-4; D = 7 kN: 1,4052 e-4
 1,4052 e-4
 LIVz
 1,1519 e-3
 1,1519 e-3
 LIVxy
 tiesinė regresija tarp:
 D = 1 kN: 6,2617 e-3; D = 7 kN: 4,9884 e-3
 4,9884 e-3
 LIVxz
 9,1802 e-3
 9,1802 e-3
 LIVyz
 tiesinė regresija tarp:
 D = 1 kN: 7,4988 e-4; D = 7 kN: 4,2919 e-4
 4,2919 e-4
 LIVxyz
 tiesinė regresija tarp:
 D = 1 kN: 4,5456 e-3; D = 7 kN: 3,9478 e-3
 3,9478 e-3
 LIVxzy
 tiesinė regresija tarp:
 D = 1 kN: 5,1977 e-3; D = 7 kN: 4,3325 e-3
 4,3325 e-3
 LIVyzx
 tiesinė regresija tarp:
 D = 1 kN: 4,5204 e-3; D = 7 kN: 2,9687 e-3
 2,9687e-3
 Siekiant gauti apkrovos laikinę charakteristiką, pagrįstą minėtomis LIV vertėmis, nuolydis turi būti k = 5 (žr. 3.10.2.1 punkto apibrėžtį). Basquin kreivė turi eiti per amplitudės tašką SA = 0,6 × D, kai ciklų skaičius N = 2 × 106.
 Gamintojo deklaruota statinė vertikalioji apkrova S (kaip apibrėžta 2.11.3 punkte), tenkanti sukabinimo įtaisui, pridedama prie vertikalios apkrovos verčių.
 Bandymo metu maksimalios amplitudės neturėtų viršyti šių verčių:
 išilginė Fx [–]
 šoninė Fy [–]
 vertikali Fz [–]
 Maksimali
 + 1,3 × D
 + 0,45 × D
 + 0,6 × D + S
 Minimali
 – 1,75 × D
 – 0,45 × D
 – 0,6 × D + S
 Šiuos reikalavimus atitinkančios apkrovos laikinės charakteristikos pavyzdys pateiktas šiuo adresu:
 http://www.unece.org/trans/main/wp29/wp29wgs/wp29grrf/grrf-reg55.html
 3.10.3. Bandymo sąlygos
 Sukabinimo įtaisas padedamas ant standaus bandymo stendo arba ant transporto priemonės. Trijų matmenų laikinės charakteristikos signalo atveju, jis taikomas trimis paleidikliais siekiant vienu metu pajungti ir kontroliuoti jėgos dedamąsias Fx (išilginė), Fy (šoninė) ir Fz (vertikali). Kitais atvejais dėl paleidiklių skaičiaus ir vietos gali bendrai nuspręsti gamintojas ir techninės tarnybos. Bet kokiu atveju bandymo įrenginiu turi būti įmanoma vienu metu aktyvuoti reikiamas jėgas, kad būtų pasiektos 3.10.2.2 punkte nustatytos LIV vertės.
 Visi varžtai turi būti priveržti laikantis gamintojo nurodyto sukimo momento.
 3.10.3.1. Sukabinimo įtaisas, pritvirtintas prie standžios atramos
 Sukabinimo įtaiso tvirtinimo taškų atitikties vertės neturi viršyti 1,5 mm nuo nulinės apkrovos atskaitos taško veikiant didžiausioms ir mažiausioms jėgoms Fx, Fy, Fz – sukabinimo taškas veikiamas atskirai kiekviena jėga.
 3.10.3.2. Sukabinimo įtaisas, pritvirtintas prie transporto priemonės kėbulo ar kėbulo dalies.
 Šiuo atveju sukabinimo įtaisas pritvirtinamas prie tokio tipo transporto priemonės kėbulo ar kėbulo dalies, kai sukabinimo įtaisas skirtas to tipo transporto priemonei. Transporto priemonės kėbulas ar kėbulo dalis turi būti pritvirtinta ant tinkamos platformos ar bandymo stendo taip, kad būtų pašalintas bet koks transporto priemonės pakabos poveikis.
 Tikslios bandymo sąlygos nurodomos susijusioje bandymo ataskaitoje. Galimą rezonansinį poveikį turi kompensuoti tinkama bandymo įrangos kontrolės sistema, ir jis gali būti sumažintas tarp transporto priemonės kėbulo ir bandymo platformos naudojant papildomą tvirtinimo įtaisą arba pakeitus dažnį.
 3.10.4. Neatitikties kriterijai
 Be 4.1 punkto kriterijų, patikrintų pagal šios taisyklės skysčio skverbties patikrą, laikoma, kad sukabinimo įtaisas neatitiko bandymo reikalavimų, jeigu:
 a)
 nustatoma bet kokia vizualinė plastinė deformacija;
 b)
 nukenčia sukabinimo įtaiso funkcionalumas ir sauga (pvz., saugus priekabos prijungimas, didžiausias tarpas);
 c)
 bet koks varžtų sukimo momento sumažėjimas daugiau kaip 30 proc. nuo vardinio sukimo momento vertės matuojant užsukimo kryptimi;
 d)
 sukabinimo įtaiso su nuimama dalimi negalima atkabinti ir prikabinti bent tris kartus. Pirmo atkabinimo atveju leidžiamas vienkartinis poveikis.
 7 PRIEDAS
 PRITVIRTINIMO REIKALAVIMAI IR SPECIALŪS REIKALAVIMAI
 1. PRITVIRTINIMO REIKALAVIMAI IR SPECIALŪS REIKALAVIMAI
 1.1. Jungiamųjų rutulių ir vilkties sijų pritvirtinimas
 1.1.1. Jungiamieji rutuliai ir vilkties sijos prie M1, M2 kategorijų transporto priemonių (didžiausia leidžiamoji masė mažesnė nei 3,5 tonos) ir N1 (1) kategorijos transporto priemonės turi būti pritvirtinti taip, kad pritvirtintų jungiamųjų rutulių ir vilkties sijų aukščio ir tarpo matmenys atitiktų nurodytuosius 25 brėžinyje. Minėtas aukštis matuojamas transporto priemonę pakrovus pagal šio priedo 1 priedėlyje nustatytus reikalavimus.
 Aukščio reikalavimai netaikomi G kategorijos visureigėms transporto priemonėms, apibrėžtoms Konsoliduotos rezoliucijos dėl transporto priemonių konstravimo 7 priede (R.E.3)(dokumentas TRANS/WP.29/78/Rev.1/2 pakeitimas 2).
 1.1.1.1.
 25a ir 25b brėžiniuose nurodytus tarpus gali užimti nenuimamoji įranga, pvz., atsarginis ratas, jeigu atstumas nuo rutulio vidurio iki įrangos vertikalios plokštumos kraštinio galinio taško nėra didesnis nei 300 mm. Įranga turi būti pritvirtinama taip, kad vartotojas turėtų pakankamą prieigą prie įtaiso ir galėtų jį sukabinti ir atkabinti be pavojaus susižeisti ir kad nebūtų jokios įtakos sukabinimo įtaiso paslankumui.
 1.1.2. Transporto priemonės gamintojas turi pateikti jungiamųjų rutulių ir vilkties sijų primontavimo nurodymus bei nurodyti, ar kaip nors reikia sustiprinti tas vietas, kuriose pritvirtinami jungiamieji rutuliai ir vilkties sijos.
 1.1.3. Taip pat turi būti įmanoma sukabinti ir atkabinti rutulinius šarnyrus tada, jeigu išilginė rutulinio šarnyro ašis atsižvelgiant į jungiamojo rutulio ir jo tvirtinimo vidurinę liniją:
 su horizontale sudaro β = 60° kampą į kairę arba dešinę (žr. 25 brėžinį);
 su vertikale sudaro α = 10° kampą į viršų arba apačią (žr. 25 brėžinį);
 pasisuka aplink savo ašį 10° į dešinę arba kairę.
 25a brėžinys
 Tarpas jungiamajam rutuliui ir to tarpo aukštis – šoninis vaizdas
 25b brėžinys
 Tarpas jungiamajam rutuliui – bendras vaizdas
 1.1.4. Jeigu priekaba neprikabinta prie vilkiko, pritvirtinta vilkties sija ir jungiamasis rutulys neturi užstoti galiniam valstybiniam numerio ženklui pritvirtinti skirtos vietos arba nepabloginti vilkiko galinio valstybinio numerio ženklo matomumo. Jeigu jungiamasis rutulys arba kitos detalės užstoja galinį valstybinį numerio ženklą, rutulį ir kitas detales turi būti įmanoma be įrankių, išskyrus lengvai valdomą raktą (t. y. ne didesne nei 20 Nm jėga), kuris turimas transporto priemonės įrankių komplekte) patraukti į kitą vietą arba nuimti.
 1.2. Jungiamųjų movų pritvirtinimas
 1.2.1. B klasės jungiamąsias movas leidžiama naudoti su priekabomis, kurių didžiausia masė neviršija 3,5 tonų, įskaitant šią masę. Prie stovinčios horizontalioje padėtyje priekabos, kurios tilto apkrova atitinka didžiausią leistinąją, jungiamosios movos turi būti pritvirtintos taip, kad rutulio formos erdvės, į kurią patenka rutuliai, vidurinė linija būtų 430 ± 35 mm virš horizontalios plokštumos, ant kurios stovi priekabos ratai.
 Jei tai yra gyvenamosios arba krovininės priekabos, horizontali padėtis nustatoma tada, kai grindys ar plotas kroviniams sukrauti yra horizontalūs. Jei tai yra priekabos, kuriose tokio atskaitos paviršiaus nustatyti negalima (pvz., laivelių priekabos ar pan.), priekabos gamintojas turi nurodyti atitinkamą atskaitos liniją, žyminčią horizontalią padėtį. Aukščio reikalavimas taikomas tik priekaboms, skirtoms sukabinti su 1.1.1 punkte paminėtomis transporto priemonėmis.
 Visais atvejais horizontali padėtis turi būti nustatoma ± 1° tikslumu.
 1.2.2. Turi būti įmanoma jungiamąsias movas saugiai valdyti toje jungiamojo rutulio laisvojoje erdvėje, kuri nurodyta 25a ir 25b brėžiniuose, ne didesniais nei α = 25° ir β = 60° kampais.
 1.3. Vilkties jungčių ir užkabinamųjų detalių pritvirtinimas
 1.3.1. Standartinių vilkties jungčių surinkimo matmenys:
 Jei tai tam tikrų tipų standartinės vilkties jungtys, tas vilktis pritvirtinant prie transporto priemonės turi būti laikomasi 15 brėžinyje ir 10 lentelėje nurodytų surinkimo matmenų.
 1.3.2. Būtinybė įrengti nuotolinio valdymo sukabinimo įtaisus
 Jeigu nėra galimybės laikytis vienos arba daugiau taisyklių, nustatančių, kad sukabinimo įtaisą valdyti turi būti lengva ir saugu (1.3.3 punktas), prieinamumą prie to įtaiso (1.3.5 punktas) arba laisvąją jo erdvę (1.3.6 punktas), tada turi būti naudojamas sukabinimo įtaisas, valdomas V priedo 12.3 punkte aprašytu nuotolinio valdymo įtaisu.
 1.3.3. Lengvas ir saugus sukabinimo įtaiso valdymas
 Vilkties jungtys prie tam tikro tipo transporto priemonės turi būti pritvirtintos taip, kad jas būtų galima lengvai ir saugiai valdyti.
 Pirmiau minėti reikalavimai taikomi ne tik atidarymui (ir uždarymui, jeigu reikia), bet ir patikrinant (vizualiai arba liečiant) indikatoriaus, rodančio, ar sukabinimo įtaiso kaištis yra įkištas ir ar užfiksuotas, padėtį.
 Plote, kuriame turi stovėti sukabinimo įtaisą valdantis asmuo, pagal projektą turi nebūti pavojų keliančių taškų, pavyzdžiui, aštrių briaunų, smailių kampų ir t. t., arba tie taškai turi būti uždengti taip, kad į juos nebūtų galima susižeisti.
 Išėjimas iš to ploto nei iš vienos pusės neturi būti apribotas arba užtvertas bet kokiomis prie sukabinimo įtaiso arba transporto priemonių pritvirtintomis detalėmis.
 Transporto priemonės gale pritvirtintas įtaisas, apsaugantis, kad po ja nepatektų kitos transporto priemonės, neturi trukdyti asmeniui atsistoti taip, kad jis galėtų užsiimti tinkamą padėtį sukabinimo įtaisui valdyti.
 1.3.4. Mažiausias sukabinimo ir atkabinimo kampas
 Sukabinti sukabintuvo ąsą ir ją atkabinti turi būti įmanoma, jeigu išilginė sukabintuvo ąsos ašis atsižvelgiant į vidurinę griebtuvo liniją, tuo pat metu pasukama:
 horizontalioje plokštumoje pasukama 50° į dešinę arba kairę;
 vertikalioje plokštumoje 6° pakeliama aukštyn arba nuleidžiama žemyn;
 6° pasukama apie savo ašį.
 Šis reikalavimas taip pat taikomas kablį turintiems K klasės sukabinimo įtaisams.
 1.3.5. Prieinamumas
 Atstumas nuo sukabinimo įtaiso kaiščio vidurio iki transporto priemonės kėbulo galinio krašto neturi būti didesnis nei 550 mm. Jeigu atstumas yra didesnis nei 420 mm, sukabinimo įtaisui turi būti sumontuotas paleidimo mechanizmas, leidžiantis saugiai valdyti sukabinimo įtaisą ne didesniu nei 420 mm atstumu nuo išorinio kėbulo krašto.
 550 mm atstumą galima viršyti, jeigu įrodoma, kad dėl techninių priežasčių būtina padidinti atstumą ir kad padidinus atstumą vilkties jungtį tebebūtų įmanoma valdyti taip pat lengvai ir saugiai:
 i)
 transporto priemonėms su apverčiamaisiais kėbulais arba gale pritvirtinta įranga galima taikyti ne didesnį nei 650 mm atstumą;
 ii)
 taikyti ne didesnį nei 1 320 mm atstumą, jeigu laisvosios erdvės aukštis yra bent 1 150 mm;
 iii)
 priekaboms, skirtoms transporto priemonėms gabenti ir turinčioms bent du lygius toms transporto priemonėms pakrauti, jeigu įprastos gabenimo operacijos metu ta priekaba neatkabinama nuo vilkiko.
 1.3.6. Laisvoji rankenos erdvė
 Siekiant saugiai valdyti vilkties jungtis, aplink rankeną turi būti pakankamai laisvosios erdvės.
 Laikoma, kad pakankama laisvoji erdvė yra parodyta 26 brėžinyje. Jeigu prie transporto priemonės galima pritvirtinti skirtingo tipo standartines vilkties jungtis, laisvoji erdvė turi būti tokia, kad taip pat būtų laikomasi didžiausių matmenų sukabinimo įtaisams, kurių atitinkamos klasės nurodytos 5 priedo 3 punkte, nustatytų reikalavimų.
 26 brėžinys
 Laisvoji rankenos erdvė
 Laisvosios erdvės matmenys, jeigu reikia, taip pat taikomi vilkties jungtims, turinčioms nukreiptas žemyn arba kitokios konstrukcijos rankenas.
 Laisvoji erdvė taip pat turi būti išlaikyta šio priedo 1.3.4 punkte apibrėžtu mažiausiu kampu sukabinimo įtaisą sukabinant ir atkabinant.
 1.3.7. Laisvoji vilkties jungties eiga
 Prie transporto priemonės pritvirtinta vilkties jungtis nuo visų kitų transporto priemonės dalių, atsižvelgiant į visas įmanomas 5 priedo 3 punkte nurodytas geometrines padėtis, turi būti atskirta ne mažesniu nei 10 mm tarpu.
 Jeigu prie tam tikro tipo transporto priemonės galima pritvirtinti skirtingo tipo standartines vilkties jungtis, laisvoji eiga turi būti tokia, kad taip pat būtų laikomasi didžiausių matmenų sukabinimo įtaisams, kurių atitinkamos klasės nurodytos 5 priedo 3 punkte, nustatytų reikalavimų.
 1.3.8. Leidimas naudoti vilkties jungtis su specialiu šarnyru, kad jungtis galėtų slankioti vertikaliai – žr. 5 priedo, 3.4. punktas
 Ritinio formos kaištį turinčius sukabinimo įtaisus, su kuriais sukabinta sukabintuvo ąsa gali slankioti vertikaliai, nes tie įtaisai turi specialų šarnyrą, galima leisti naudoti tik tais atvejais, jeigu yra įrodoma, kad tokius sukabinimo įtaisus reikia naudoti dėl techninės būtinybės. Tai pasakytina, pvz., apie galinio išvertimo savivarčius, kai jungiamoji mova turi būti šarnyrinė, arba sunkiųjų automobilių sukabinimo įtaisus, kai siekiant užtikrinti atitinkamą stiprumą reikia naudoti sukabinimo įtaiso ritinio formos kaištį.
 1.4. Sukabintuvo ąsų ir vilkimo sijų pritvirtinimas prie priekabų
 1.4.1. Priekabų, kurių tiltas (-ai) sutampa su jų sunkio centru, vilkimo sijos turi turėti atraminį įtaisą, kurio aukštį būtų galima reguliuoti, jeigu tam tikro tipo priekabos sukabintuvo ąsos vertikali atramos apkrova yra didesnė nei 50 kg, kai ta priekaba tolygiai pakrauta taip, kad jos masė atitinka didžiausią techniškai leidžiamąją pakrautos priekabos masę.
 1.4.2. Pritvirtinant sukabintuvo ąsas ir vilkimo sijas prie priekabų, kurių tiltas (-ai) sutampa su jų sunkio centru ir kurios didžiausia C masė viršija 3,5 tonos, tos priekabos turi turėti ašies apkrovą paskirstančius įtaisus.
 1.4.3. Lanksčiosios vilkimo sijos neturi liesti žemės. Iš horizontalios padėties paleistos lanksčiosios vilkimo sijos prie žemės neturi priartėti arčiau nei per 200 mm. Žr. taip pat 5 priedo 5.3 ir 5.4 punktus.
 1.5. Balninių sukabintuvų, jungiamųjų plokščių ir sukabinimo įtaisų kaiščių pritvirtinimas prie transporto priemonių
 1.5.1. G 50 klasės balninių sukabintuvų negalima pritvirtinti tiesiogiai prie transporto priemonės rėmo, jeigu tų sukabintuvų taip pritvirtinti nėra leidęs transporto priemonės gamintojas. Balniniai sukabintuvai prie rėmo turi būti pritvirtinti jungiamąja plokšte, turi būti laikomasi surinkimo nurodymų, kuriuos yra pateikęs transporto priemonės arba sukabintuvo gamintojas.
 1.5.2. Puspriekabėse turi būti pritvirtintas atraminių jos ratų pakėlimo ir nuleidimo mechanizmas arba kitas įrenginys, naudojamas puspriekabei atkabinti ir pastatyti. Jeigu puspriekabių konstrukcija yra tokia, kad sukabinimo įtaisus, elektros ir stabdžių sistemas galima sukabinti automatiškai, puspriekabės atraminių ratų pakėlimo ir nuleidimo mechanizmas turi būti toks, kad jis automatiškai pakiltų nuo žemės po puspriekabės prikabinimo.
 Šie reikalavimai netaikomi specialios paskirties puspriekabėms, jeigu jas atkabinti paprastai galima tik dirbtuvėse arba tas puspriekabes iškraunant ir pakraunant specialiai skirtose eksploatavimo vietose.
 1.5.3. Balninio sukabintuvo kaištis jungiamojoje plokštėje, pritvirtintoje prie puspriekabės, turi būti pritvirtintas pagal transporto priemonės arba balninio sukabintuvo gamintojo nurodymus
 1.5.4. Jeigu puspriekabėje yra pritvirtintos posūkio metu puspriekabės valdymą užtikrinančios sudedamosios dalys, jos turi atitikti 5 priedo 7.8. punkte nurodytus reikalavimus.
 2. NUOTOLINIS RODMENŲ PATEIKIMAS IR VALDYMAS
 2.1. Įmontuojant nuotolinio rodmenų pateikimo ir valdymo įtaisus, turi būti atsižvelgiama į visus 5 priedo 12 punkte pateiktus atitinkamus reikalavimus.
 (1) Žr. prie 1958 m. susitarimo, skirto vienodiems techniniams ratinių transporto priemonių, įrangos ir dalių, kurias galima įmontuoti transporto priemonėse arba naudoti su transporto priemonėmis, reikalavimams ir pagal tuos reikalavimus suteikiamų patvirtinimų abipusio pripažinimo sąlygoms priimti, pridėtoje taisyklėje Nr. 13 pateikiamas apibrėžtis. Apibrėžtis taip pat pateikiama Konsoliduotoje rezoliucijoje dėl transporto priemonių konstravimo (R. E. 3) (dokumentas TRANS/ WP. 29/ 78/ Rev. 1/ 2 pakeitimas).
 1 Priedėlis
 Apkrovos sąlygos matuojant jungiamojo rutulio aukštį
 1.
 Aukštis turi atitikti nustatytąjį 7 priedo 1.1.1 punkte.
 2.
 Jei tai M1 kategorijos transporto priemonės, matuojant pirmiau minėtą aukštį transporto priemonė masę turi nurodyti transporto priemonės gamintojas ir ji pateikiama pranešimo forma (2 priedas). Masė – tai didžiausia leidžiamoji masė, pagal transporto priemonės gamintojo nurodymus paskirstyta tarp tiltų, arba masė, kuri gaunama transporto priemonę pakrovus pagal šio priedėlio 2.1 punktą.
 2.1.
 Didžiausia parengto eksploatuoti vilkiko masės, kurią yra nurodęs jo gamintojas (žr. 2 priede pateiktos pranešimo formos 6 punktą) vertė; prie kurios pridedama
 2.1.1.
 dvi masės, kiekviena po 68 kg, padėtos ant kiekvienos sėdynių eilės kraštinių sėdynių, nustatytų į pačią galutinę įprastą vairavimo ir važiavimo padėtį bei masės, kurios yra:
 2.1.1.1.
 jei tai originaliosios įrangos sukabinimo įtaisai ir sudedamosios dalys, kurias patvirtinti yra pateikęs transporto priemonė gamintojas, įtaisų ir sudedamųjų dalių masė maždaug 100 mm prieš reguliuojamųjų sėdynių „R“ tašką ir 50 mm prieš kitų sėdynių „R“ tašką („R“ taškas nustatomas pagal taisyklės Nr. 14 5.1.1.2 punktą); arba
 2.1.1.2.
 jei tai sukabinimo įtaisai ir sudedamosios dalys, kurias nepriklausomas gamintojas pateikė patvirtinti ir kurios skirtos pritvirtinti papildomai, įtaisų ir sudedamųjų dalių masė maždaug sėdynėje sėdinčio žmogaus vietoje;
 2.1.2.
 be to, be kiekvienos 68 kg masės, vietoje, skirtoje transporto priemonėje sukrauti rankinį bagažą, tolygiai paskirstoma 7 kg masė;
 3.
 jei tai N1 kategorijos transporto priemonės, transporto priemonės masė, kuri naudojama matuojant pirmiau minėtą aukštį – tai:
 3.1.
 didžiausia tarp tiltų paskirstyta leidžiamoji masė, kurią yra nurodęs vilkiko gamintojas (žr. 2 priede pateiktos pranešimo formos 6 punktą).